Συνέντευξη στον ΣΚΑΙ παραχώρησε ο κυβερνητικός εκπρόσωπος Γιάννης Οικονόμου. Ερωτώμενος για τα εθνικά θέματα και τις τουρκικές προκλήσεις, ο κυβερνητικός εκπρόσωπος ξεκίνησε με μια εκτενή αναφορά στις διπλωματικές επιτυχίες της κυβέρνησης σημειώνοντας ότι «τα τελευταία δύο χρόνια έχουμε ανακηρύξει ΑΟΖ με Ιταλία και Αίγυπτο, έχουμε επεκτείνει τα χωρικά μας ύδατα στο Ιόνιο, έχουμε υπογράψει αμυντικές συμφωνίες με τα Εμιράτα και με τη Γαλλία και διευρύναμε τη συμφωνία με τις ΗΠΑ, στην οποία για πρώτη φορά αποτυπώνονται πράγματα όχι με καθαρά μηνύματα στην Τουρκία, αλλά με “καμπάνες”, ουσιαστικές απαντήσεις στο casus belli.\n“Αναγνωρίζουν για πρώτη φορά γραπτώς οι ΗΠΑ τα δικαιώματά μας στη θάλασσα με βάση το Διεθνές Δίκαιο, δηλαδή την ΑΟΖ και την υφαλοκρηπίδα», τόνισε. «Προσθέστε σ’ αυτό και την πολύ πετυχημένη συμφωνία με την Αίγυπτο για την ηλεκτρική διασύνδεση γεωπολιτική και ενεργειακή». Στο πλαίσιο αυτό, ανέφερε ότι η Τουρκία αντιλαμβάνεται ότι ο ρόλος της Ελλάδας έχει ενισχυθεί πάρα πολύ. «Και το αποτύπωμά της το διπλωματικό, το κύρος, αλλά και η αποτρεπτική της δυνατότητα με βάση τις συμμαχίες της, τις συμφωνίες της, έχει ενισχυθεί πάρα πολύ και στο Αιγαίο και στην Ανατολική Μεσόγειο, γεγονός που της προκαλεί εκνευρισμό.\nΑπό την άλλη πλευρά, εμείς στεκόμαστε με ψυχραιμία, με αποφασιστικότητα, με την αποτρεπτική μας δύναμη και ισχύ ενισχυμένη. Σας είπα μέσα σε δύο χρόνια γίνανε στο κομμάτι της εξωτερικής πολιτικής όσα δεν έχουν γίνει τα τελευταία σαράντα χρόνια. Αυτή είναι η πραγματικότητα», τόνισε. Αναφερόμενος στην ενίσχυση της αμερικανικής παρουσίας στον Έβρο που, όπως είπε, είναι και ενεργειακό κέντρο και αποτελεί την πύλη για την Ευρώπη και τα Δυτικά Βαλκάνια, «οι ΗΠΑ παρακάμπτουν τα στενά και επιλέγουν τη χώρα μας.\nΚαι έχει ιδιαίτερη σημασία αυτό λόγω της χρονικής συγκυρίας στην οποία γίνεται καθώς οι Αμερικάνοι έχουν μετατοπίσει το ενδιαφέρον τους από την Ευρώπη. Μέσα σε αυτή τη συγκυρία λένε στην Ευρώπη ότι επιλέγουν την Ελλάδα. Αυτό το μήνυμα είναι ένα μήνυμα τεράστιας σημασίας», επισήμανε ο κυβερνητικός εκπρόσωπος. «Οι ΗΠΑ με την Ελλάδα συνομολογούν πλέον πράγματα τα οποία είναι εγγυήσεις πολύ πάνω απ’ αυτές που μας έδινε η παρουσία μας στο ΝΑΤΟ μαζί με μία χώρα η οποία μας απειλούσε γιατί είναι και μία ιδιαιτερότητα του ΝΑΤΟ.\nΝα είναι σίγουρος ο κόσμος ότι όλες αυτές οι πολιτικές που αλληλοσυμπληρώνονται δημιουργούν για πρώτη φορά ένα φοβερά αναβαθμισμένο πλαίσιο επιρροής, προστασίας, ασφάλειας για τη χώρα και τους πολίτες», είπε χαρακτηριστικά ο κ. Οικονόμου. Έκανε επίσης λόγο για προσχήματα που χρησιμοποίησε η αξιωματική αντιπολίτευση ώστε να μην ψηφίσει τη συμφωνία με τη Γαλλία, λόγω αντιπολιτευτικού μένους και εμμονής, όπως είπε, του κ. Τσίπρα με τον κ. Μητσοτάκη, στις εθνικές επιτυχίες που πετυχαίνει ο πρωθυπουργός.\nThe post Οικονόμου: Ελλάδα-ΗΠΑ-Τουρκία-casus belli… Τι μας προσφέρει η MDCA first appeared on Defence-point.gr.


Βρύσες μπάνιου & Αξεσουάρ Dornbracht Η «τελετουργική αρχιτεκτονική» των λουτρών είναι ένα θέμα που Ντόρνμπραχτ πέρασε χρόνια ερευνώντας το. Με επίκεντρο την ατομική ανάγκη για ρουτίνα και τελετουργίες καθώς και αναζωογόνηση, η βραβευμένη ομάδα Dornbracht δημιουργεί μεγάλο αριθμό εξαρτημάτων μπάνιου και συλλογών αξεσουάρ για να καλύψει κάθε μία από αυτές τις απαιτήσεις. Τα προϊόντα του […]\nΒρύσες μπάνιου & Αξεσουάρ Dornbracht\nΗ «τελετουργική αρχιτεκτονική» των λουτρών είναι ένα θέμα που Ντόρνμπραχτ πέρασε χρόνια ερευνώντας το. Με επίκεντρο την ατομική ανάγκη για ρουτίνα και τελετουργίες καθώς και αναζωογόνηση, η βραβευμένη ομάδα Dornbracht δημιουργεί μεγάλο αριθμό εξαρτημάτων μπάνιου και συλλογών αξεσουάρ για να καλύψει κάθε μία από αυτές τις απαιτήσεις.\nΤα προϊόντα του αποτελούν μέρος των θαυμάτων της τεχνολογίας, μέρος της λειτουργικότητας και μέρος της αισθητικής\nΈνας ζωντανός τοίχος γεμάτος με πεσμένα φύλλα, βρύα και φτέρη παρέχει μια φυσική εστίαση σε αυτό το σύγχρονο μπάνιο. Ένα φως ντους βροχής λάμπει δραματικά από ψηλά.\nΠερίεργη ατμόσφαιρα στο μπάνιο – απαλός φωτισμός οροφής\nΔραματική ατμόσφαιρα και γυναικεία σχεδίαση στο μπάνιο\nΠανέμορφες φούξια περιστασιακές καρέκλες και ασορτί ματαιοδοξία προσθέτουν μια λαμπερή αίσθηση σε αυτό το σύγχρονο μπάνιο.\nΣκούρο ξύλινο κάλυμμα τοίχου στο μπάνιο\nΕξαιρετικός σχεδιασμός ντους\nΟ λαμπρός χαλκός ανασηκώνει τη βάση του ντους\nΟ λαμπερός χαλκός αναδεικνύει τη βάση ντους και το εσωτερικό της μεγάλης μπανιέρας σε αυτό το μοντέρνο μπάνιο. Άλλα θερμαντικά στοιχεία προέρχονται από τους τοίχους με επένδυση από ξύλο και την ακτινοβολία της ημέρας από τους φεγγίτες.\nΚομψή, άνετη επίπλωση μπάνιου\nΜινιμαλιστική μπανιέρα πλατφόρμας\nΜια μπανιέρα πλατφόρμας και η ντουζιέρα πάνω συνδέονται με τον τετράγωνο μαύρο νεροχύτη με μια απλή ματαιοδοξία. Το μαύρο του νεροχύτη μοιάζει με το κάθετο μοτίβο στα παράθυρα.\nΠολυτελές, λαμπερό μπάνιο\nΛειτουργική αλλά εντυπωσιακή επίπλωση στο μπάνιο\nΜια απλή μπανιέρα προσφέρει υφή και τόνο και περιβάλλεται από ξύλο και γκρι διαχωριστικό. Ένα μαύρο μπολ που τοποθετείται στον τοίχο προσθέτει δράμα.\nΜπανιέρα με ξύλινη επιφάνεια\nΟι ανοιχτό κίτρινες επιφάνειες δίνουν τον τόνο σε αυτό το ντιζάιν μπάνιο\nΛαμπρό κίτρινο στον διπλό νεροχύτη και το πάτωμα από κάτω προσθέτει λαμπερό χρώμα και ζεστασιά σε αυτό το τσιμεντένιο πάτωμα και δύο μπανιέρες.\nΣκοτεινή, εμπιστευτική ατμόσφαιρα στο μπάνιο – ενσωματωμένος φωτισμός\nMirror TV στο μπάνιο: πλεονεκτήματα και μειονεκτήματα, συμβουλές για τη ρύθμιση\nΗ ανεξάρτητη μπανιέρα – θα κάνετε τη σωστή επιλογή με βάση αυτά τα κριτήρια\nΙδέες για ανοιξιάτικη διακόσμηση – προετοιμαστείτε για την ερχόμενη άνοιξη\n9 gražūs paplūdimiai Orisoje su nuotraukomis


Άγριες Μέλισσες spoiler: Σοκ στην οικογένεια με το διαζύγιο Δούκα - Μυρσίνης | Έθνος\nΤΗΛΕΟΡΑΣΗ 13.01.2021 14:41\nΟ Τάκης εκβιάζει τους πάντες και η Μυρσίνη σοκάρεται από τον Δούκα όταν της ζητάει διαζύγιο\nΤο spoiler του Αλέξη Μίχα στην εκπομπή «Πρωινό» δίνει μια «διέξοδο» στα προβλήματα του γάμου του Δούκα με τη Μυρσίνη. Η Μυρσίνη μπορεί να απάτησε τον Δούκα με τον Κυπραίο, όμως ποτέ δεν ήθελε ο γάμος της να λήξει τόσο άδοξα. Μαθαίνοντας τις βρωμοδουλειές του Δούκα, που έκανε τους γιους του δολοφόνους, η Μυρσίνη πλέον τρέφει μένος κατά του συζύγου της. Εκείνος θα ζητήσει διαζύγιο και μάλιστα θα καλέσει όλη την οικογένεια για να το ανακοινώσει, ενώ επίσης επιθυμεί να φύγει από το Διαφάνι και να μετακομίσει στη Λάρισα - στο άλλο σπίτι των Σεβαστών. Παθαίνουν όλοι σοκ και η Μυρσίνη κλονίζεται. Θα υπάρξει, όμως, σε εκείνο το σημείο, μια ανατροπή και θα δούμε αν θα φρενάρει οριστικά το διαζύγιο ή αν θα προχωρήσει σε δεύτερο χρόνο.\nΔιαβάστε ακόμα: Πώς τελειώνει ο ρόλος του Τάκη, που ερμηνεύει ο Αργύρης Πανταζάρας\nΣτα πλάνα από το αποψινό επεισόδιο Τάκης και Κωνσταντής πιάνονται στα χέρια για το μυστικό της Δρόσως. «Εγώ και η Δρόσω είμαστε ένα, μην μπλέκεις με τους ερωτευμένους» του λέει ο Τάκης - ρόλο που ερμηνεύει ο Αργύρης Πανταζάρας.


Δημοσκόπηση Marc: Οι πολίτες τάσσονται υπέρ των κυρώσεων στη Ρωσία, ανησυχουν για την ακρίβεια και τον πόλεμο. Σταθερό το προβάδισμα της ΝΔ (11,3%) - Talking Points\nΑρχική Πολιτική Δημοσκόπηση Marc: Οι πολίτες τάσσονται υπέρ των κυρώσεων στη Ρωσία, ανησυχουν για...\nΟι πολίτες τάσσονται υπέρ των κυρώσεων στη Ρωσία (62,5%), υπέρ του ελληνοτουρκικού διαλόγου (66,1%), ενώ ανησυχούν για την ακρίβεια (82,35%) για τις συνέπειες του πολέμου (80,6%) και το ενδεχόμενο παγκόσμιας σύρραξης (69,2%).\nΣτο επίπεδο του συσχετισμού των κομμάτων η Νέα Δημοκρατία – στη δύσκολη αυτή συγκυρία – προηγείται του ΣΥΡΙΖΑ με 11,3 μονάδες, διευρύνοντας ελαφρώς το προβάδισμα που κατέχει σταθερά έναντι της αξιωματικής αντιπολίτευσης. Σταθερό στο επίπεδο του 14 – 15% το ΠΑΣΟΚ/ΚΙΝΑΛ. Κυρίαρχος στο πολιτικό σκηνικό ο πρωθυπουργός Κυριάκος Μητσοτάκης.\nΑυτά είναι τα βασικά συμπεράσματα τησ δημοσκόπησης της Marc που έγινε για λογαριασμό της εφημερίδας Πρώτο Θέμα. Συγκεκριμένα:\nΑκρίβεια: Η μεγαλύτερη πηγή ανησυχίας\nΟι βασικοί πολιτικοί συσχετισμοί παραμένουν αμετάβλητοι, όπως προκύπτει από τα ευρήματα της δημοσκόπησης της Marc, με τη συμπλήρωση δύο εβδομάδων από το ξέσπασμα των συγκρούσεων στο ουκρανικό έδαφος.\nΤάσεις συσπείρωσης στο κυβερνών κόμμα\nΕπιβεβαιώνοντας την τάση που θέλει πολίτες σε περιόδους μεγάλων κρίσεων να συσπειρώνονται γύρω από ηγεσίες που εγγυώνται σταθερότητα, το κυβερνών κόμμα αυξάνει κατά μια εκατοστιαία μονάδα την επίδοσή του στην πρόθεση ψήφου και διευρύνει ελαφρώς το προβάδισμα που κατέχει σταθερά έναντι της αξιωματικής αντιπολίτευσης και φτάνει στη συγκεκριμένη μέτρηση στις 11,3 μονάδες, αναφέρεται στην ανάλυση της δημοσκόπησης. Και αυτό στις πλέον δύσκολη συγκυρία της ελληνικής και διεθνούς επικαιρότητας.\nΈτσι στην πρόθεση ψήφου η δύναμη των κομμάτων εμφανίζεται ως εξής:\nΝΔ 32,5%, ΣΥΡΙΖΑ 21,2%, ΠΑΣΟΚ/ΚΙΝΑΛ 14,5%, ΚΚΕ 5,8%, Ελληνική Λϋση 4,7%, ΜεΡΑ 25 2,4%, Αναποφάσιστοι 9,9%.\nΣτους “Κεντρώους” προηγείται η ΝΔ του Κυριάκου Μητσοτάκη\nΥποχωρεί ο προβληματισμός για την πανδημία\nΟι πολίτες υποστηρίζουν με θέρμη τις κυρώσεις κατά της Ρωσίας\nΕπόμενο άρθροΣε κόμβο του ΝΑΤΟ αναδεικνύεται η Ελλάδα. Ενισχύεται η ανατολική πτέρυγα της Συμμαχίας. Κινητικότητα στο λιμάνι της Αλεξανδρούπολης\nΣταϊκούρας προς τραπεζίτες: Δώστε ρευστότητα στην αγορά, στηρίξτε τις μικρομεσαίες επιχειρήσεις....


Η κλοπή της κούπας - Gorilaki\nGorilaki > Blog > ΤΑΙΝΙΕΣ - ΣΕΙΡΕΣ > ΤΑΙΝΙΕΣ > Η κλοπή της κούπας\nΗ κλοπή της κούπας\nΞέρατε ότι το 1983 το βαρύτιμο τρόπαιο του Παγκοσμίου Κυπέλλου ποδοσφαίρου κλάπηκε από τα γραφεία της Βραζιλιάνικης ποδοσφαιρικής ομοσπονδίας; Εγώ δεν το ήξερα και το έμαθα με αφορμή αυτή την διασκεδαστική ταινία, η οποία βασίζεται σε αληθινά γεγονότα.\nΕίναι δεδομένο πως κατά την διάρκεια της ταινίας, σε αρκετά σημεία θα αναρωτηθείτε “Μα είναι δυνατόν να είναι όλα τόσο χύμα;”. Και όμως, στην Βραζιλία του 1983 απ’οτι φαίνεται ήταν. Προκειμένου να πληρώσει τα χρέη του στον τζόγο, ο Peralta και ο -όχι ιδιαίτερα έξυπνος φίλος του- Borracha αποφασίζουν να κάνουν μία ληστεία. Νομίζουν ότι θα κλέψουν το πιστό αντίγραφο του Παγκοσμίου Κυπέλλου αλλά…κλέβουν το αληθινό τρόπαιο. Όπως καταλαβαίνετε στην χώρα όπου το ποδόσφαιρο λατρεύεται, αυτό το γεγονός γίνεται πρώτο θέμα και όλοι ψάχνουν να βρουν τους προδότες που έκλεψαν το βαρύτιμο τρόπαιο που ο Πελέ και η παρέα του κατέκτησαν 3 φορές με ιδρώτα. Το να “ξεφορτωθούν” πλέον το κύπελλο δεν είναι καθόλου έυκολο και θα βρεθούν μπροστά σε ηθικά διλήμματα καθώς ο ενδιαφερόμενος είναι…αργεντίνος.\nΟι ταινίες που βασίζονται σε αληθινά γεγονότα έχουν ένα ιδιαίτερο ενδιαφέρον και ας υπάρχουν κάποιες αλλαγές σε σχέση με την πραγματικότητα. Εδώ, από όσο έψαξα, τα γεγονότα της ταινίας είναι πολύ κοντά στα αληθινά. Σίγουρα, δεν είναι η ταινία που θα σας μείνει αξέχαστη αλλά καταφέρνει να μας μεταφέρει στο κλίμα της εποχής. Η ταινία προβάλεται και στο Netflix. Ο αρχικός της τίτλος είναι Jules and Dolores.


Στην Αθήνα ο Σαββίδης, ανοιχτό να πάει στη Λεωφόρο | pestanea\nΣτην Αθήνα ο Σαββίδης, ανοιχτό να πάει στη Λεωφόρο\nΜετά από ένα σύντομο πέρασμά του από το Αγιο Όρος, ο Ιβάν Σαββίδης βρίσκεται στην Αθήνα για επιχειρηματικούς σκοπούς.\nΟ μεγαλομέτοχος του ΠΑΟΚ δεν έχει ενημερώσει ακόμη τους συνεργάτες του στην ΠΑΕ αν θα δώσει τελικά το παρών στη Λεωφόρο για τον πρώτο ημιτελικό με τον Παναθηναϊκό, κάτι που δεν αποκλείεται να συμβεί.\nΠρώτη φορά ξανά μετά το 1991\nΟ ΠΑΟΚ αντιμετωπίζει μετά από 26 χρόνια τον Παναθηναϊκό στα ημιτελικά του Κυπέλλου. Αυτό και αρκετά ακόμη ενδιαφέροντα στατιστικά στοιχεία από την παρουσία του ΠΑΟΚ στη φάση των "4" του Κυπέλλου και τις αναμετρήσεις του με τους "πράσινους" στον θεσμό, παρουσιάζει η ΠΑΕ ΠΑΟΚ.\n#Η τελευταία φορά που συναντήθηκαν ο ΠΑΟΚ με τον Παναθηναϊκό σε ημιτελικό Κυπέλλου Ελλάδος ήταν το 1991 με την ομάδα της Αθήνας να υπερασπίζεται το προβάδισμα του 2-0 και τον Δικέφαλο να μένει στο 1-0 παρότι προηγήθηκε μόλις στο 5ο λεπτό με τον Σκαρτάδο.\npestanea : Στην Αθήνα ο Σαββίδης, ανοιχτό να πάει στη Λεωφόρο


ADVENDURE - Running the Globe: H νέα στήλη του Advendure!\nΤετάρτη 20 Ιουνίου 2018, 18:15\nΑρχική>Θέματα>RUNNING THE GLOBE>Running the Globe: H νέα στήλη του Advendure!\nRunning the Globe: H νέα στήλη του Advendure!\tΠροτεινόμενο\nΑπό Adventure Endurance Network\nΗ νέα στήλη του Advendure με την ονομασία "Running the Globe" έχει σκοπό να σας μεταφέρει σε ένα ταξίδι έξω από τα συνηθισμένα. Παρότι θα περιλαμβάνει στοιχεία ταξιδιωτικά, δεν εντάσσεται στην κατηγορία ενός τουριστικού οδηγού. Ούτε όμως πρόκειται για μία παρουσίαση συνηθισμένων αγώνων του εξωτερικού, κάτι το οποίο άλλωστε έχουμε προσπαθήσει να σας δώσουμε από την πρώτη στιγμή που βγήκαμε στον "αέρα". Η νέα στήλη θα αποτελέσει ένα παράθυρο στον υπόλοιπο πλανήτη, όπως δεν τον έχουμε γνωρίσει μέχρι στιγμής. Ένα ανοιχτό παράθυρο σε αγώνες που για τον μέσο Έλληνα δρομέα αποτελούν όνειρα θερινής νυκτός. Αλλά όπως όλα τα όνειρα, κάποια μπορούν να πραγματοποιηθούν, αρκεί να το πιστέψουμε και να τα κυνηγήσουμε.\nΈχουμε επιλέξει ανάμεσα σε πολλούς αγώνες με προσεκτική μελέτη και αυστηρά κριτήρια και καταλήξαμε σε κάποιους που πιστεύουμε πως πραγματικά αποτελούν πρόκληση για όλους όσους εμπλέκονται. Από τους διοργανωτές τους ίδιους και τους ντόπιους κατοίκους της κάθε περιοχής που γίνεται ο αγώνας ο οποίος θα αποτελεί μέρος του "Running the Globe", μέχρι και τους αθλητές που τολμούν να ονειρευτούν και να ανταποκριθούν σ’ αυτές τις βιωματικές προκλήσεις.\nΑγώνες σε διάφορα σημεία του πλανήτη, σε όλες τις ηπείρους, σε άλλους πολιτισμούς, σε όλες τις εκφάνσεις της φύσης και των κλιματολογικών συνθηκών. Με την νέα στήλη "Running the Globe" ανοίγουμε ένα παράθυρο και κοιτάμε ελεύθερα προς τους ορίζοντες αυτών των τόπων. Με σχολαστική οργάνωση, άμεση επικοινωνία με τους διοργανωτές και πλούσιο φωτογραφικό υλικό ή/και βίντεο, θα παρουσιάζουμε κάθε μήνα έναν αγώνα που θα πληρεί τα κριτήρια της στήλης. Δεν θα περιοριστούμε μόνο σε αγώνες υπεραπόστασης, αλλά θέλουμε να υπάρχουν έντονα τα στοιχεία της ακρότητας και της περιπέτειας που καθηλώνουν τον αθλητή, όπως επίσης και να είναι σε μέρη που αποτελούν δύσκολο εγχείρημα όσο αφορά το οργανωτικό πλαίσιο του ταξιδιού.\nΔύσκολοι αγώνες σε extreme περιβάλλοντα, με οικονομικό κόστος υψηλό, αλλά το σκεπτικό μας είναι ότι αποτελεί ένα όραμα για το μέλλον να γνωρίζουμε ότι υπάρχουν τέτοιοι αγώνες - εμπειρίες ζωής, οι οποίοι θα μπορούσαν να αποτελέσουν για κάποιους έναν μακροχρόνιο στόχο. Άλλωστε όπως είπε και ο διάσημος παραγωγός και δημιουργός ηρώων κινούμενου σχεδίου, Walt Disney, «όλα τα όνειρά μας μπορούν να γίνουν αληθινά, αν έχουμε το θάρρος να τα επιδιώξουμε».\nΘεματική ενότητα: RUNNING THE GLOBE\nUltra-Trail Gobi Race: An exciting adventure in the deserts of China!\nJungle Marathon- an adventure race in the Amazon jungle!\nJungle Marathon: Αγώνας περιπέτεια στην ζούγκλα του Αμαζονίου!\nManaslu Mountain Trail: Running under “manasa”!\nManaslu Mountain Trail: Τρέχοντας στην σκιά του "manasa"!


Το ότι η Ελλάδα σιγά σιγά μετατρέπεται σε Ελλαδιστάν δεν θα πρέπει να μας εκπλήσσει. Αυτό που θα πρέπει να μας εκπλήσσει είναι το πόσο παθητικά το έχουμε αποδεχτεί. Συνέχεια\nΝα κλείσει ο 9,84\nΕνώ κάποιοι "φιλελεύθεροι" θρηνούν για την απόλυση της ...Άννας Παναγιωταρέα και άλλων σεσημασμένων κρατικοδίαιτων κηφήνων από τον "Αθήνα 9,84", ο Στάθης Τσαγκαρουσιάνος στη "Lifo" λέει τα πράγματα με το όνομα τους :\n"Διάβασα τους μισθούς που έπαιρναν οι δημοσιογράφοι του 9.84 και αηδίασα. Κάντε google να τους δείτε (μια ξανθιά αμειβόταν με 4.500 ευρώ για δυο δεκάλεπτα σχόλια, ένας χωρίς εκπομπή έπαιρνε 5.692 ευρώ τον μήνα χωρίς να εμφανίζεται, μια άλλη έπαιρνε 4.339 για μια ωριαία εκπομπή κ.λπ.). Όλοι οι καταφερτζήδες φύρδην μίγδην, από πατσαβούρες μέχρι αριστεροί κήνσορες. Μισθούς που πλήρωναν οι δημότες. Για ένα άνισο προϊόν που αφορά ελάχιστους.\nΜ' ενδιαφέρει να τελειώνει η κωμωδία εδώ. Ποιος νοιάζεται πραγματικά αν χάσει τη δουλειά της η Μαρία Σταματέρη και η Αρετή Σιδηροκαστρίτου; Μακάρι να είχε ο μέσος δημοσιογράφος το 1/10 των εισοδημάτων τους. Στην πλειονότητά τους τα επιφανή πρόσωπα που ομοσταυλίστηκαν στον 9.84 όλες τις προηγούμενες θητείες είναι πρόσωπα προνομιούχα, που είχαν άκρες, μέσον, πλούτο, διπλές και τριπλές θέσεις - και είναι αστείο να μιλάμε για εργατικά δίκαια. Όλα τα τελευταία χρόνια στο δημοτικό ραδιόφωνο επιτελέστηκε ένα πλιάτσικο και αυτό το ήξεραν όλοι! Πλιάτσικο κρατικού χρήματος. Από φόρους φτωχών ανθρώπων.\nΤα μπλογκ θα αφρίσουν, αλλά η επόμενη μέρα θα είναι καλύτερη."\nΉταν ο Μπένυ Χιλ ένας σεξιστής βρωμόγερος;\nΟι σημερινοί τριαντάρηδες και τριανταπεντάρηδες σίγουρα θα θυμούνται τον Μπένυ Χιλ και το ξεκαρδιστικό show του, που πρόβαλλε και η ΕΡΤ τη δεκαετία του '80. Για όλους εμάς, τους fans του Άγγλου κωμικού, το χαρακτηριστικό σήμα του "Thames TV" με το Μπιγκ Μπεν και την εκκλησία του Αγίου Παύλου, ήταν το σημάδι πως η εκπομπή του Μπένυ Χιλ άρχιζε! Κάθε φορά, όλα τα γνώριμα και αγαπημένα στοιχεία που συνέθεταν το σύμπαν του "Benny Hill Show" ήταν εκεί : η χαρακτηριστική μουσική, τα ημίγυμνα κορίτσια , ο μικροκαμωμένος γεράκος που πάντα έτρωγε φάπες στην καράφλα , το αναπόφευκτο κυνηγητό στο τέλος κάθε επεισοδίου. Τον καιρό όμως που εμείς εδώ στην Ελλάδα ανυποψίαστοι γελούσαμε με τα σκετς του , στη Μ. Βρετανία είχε δημιουργηθεί ,από συγκεκριμένες ομάδες, ένα πολύ αρνητικό κλίμα εναντίον του.\nΠρώτες επιτέθηκαν οι φεμινίστριες. Τον κατηγόρησαν πως το χιούμορ του ήταν σεξιστικό και πως παρουσίαζε τις γυναίκες σαν ανεγκέφαλες bimbos, σαν απλά σεξουαλικά αντικείμενα. Ήταν τέτοια η στενομυαλιά και ο φανατισμός τους, που δεν τις άφηνε να δουν κάτω από την επιφάνεια και να αντιληφθούν πως τα σκετς με τα ημίγυμνα κορίτσια, δεν ήταν τίποτε άλλο παρά η αφορμή για τον Μπένυ Χιλ να αυτοσαρκαστεί, και εν τέλει να σατιρίσει και τα δύο φύλα . Εναντίον του Μπένυ Χιλ στράφηκαν και οι λεγόμενοι "εναλλακτικοί κωμικοί" που ήρθαν στο προσκήνιο τη δεκαετία του '80. Οι σοφιστικέ, πολιτικοποιημένοι και φυσικά "προοδευτικοί" εκπρόσωποι της "εναλλακτικής κωμωδίας" , θεωρούσαν το χιούμορ του show, πολιτικά αντιδραστικό, παλιομοδίτικο και ξεπερασμένο. Μάλιστα ένας κωμικός της νέας γενιάς, ο Μπεν Έλτον είπε για τον Μπένυ Χιλ πως είναι απλά "ένας βρωμόγερος που κυνηγάει κορίτσια στο πάρκο για να τους βγάλει τα ρούχα". Η διανοουμενίστικη Αριστερά , που θεωρητικά υποστηρίζει τους αδύνατους και τους εργάτες , στράφηκε, με τη χαρακτηριστική της σνομπ διάθεση, εναντίον του "άξεστου", όπως το έβλεπαν, σλάπστικ χιούμορ της αγγλικής εργατικής τάξης που εκπροσωπούσε ο Μπένυ Χιλ .\nΤο 1989 η εκπομπή του Μπένυ Χιλ κόπηκε παρότι έκανε ακόμη υψηλά νούμερα. Το 1992 ο Άγγλος κωμικός πέθανε μόνος του στο διαμέρισμα του σε ηλικία 68 ετών. Βέβαια, ακόμη και αν συνεχίζοταν το show, στη σοβαροφανή "politically correct" εποχή μας, θα είχε κοπεί ούτως ή άλλως, επειδή..."θίγει τη γυναικεία αξιοπρέπεια και υποκινεί σε βία έναντι των γυναικών", όπως θα έλεγαν κάποιες φεμινίστριες. Μάλιστα, στην Ελλάδα του νόμου Καστανίδη , θα είχε παρέμβει σίγουρα και το ΕΣΡ!\nΣήμερα, σχεδόν είκοσι χρόνια μετά το θάνατο του Μπένυ Χιλ , το αυθόρμητο, ανεπιτήδευτο, μη "πολιτικά ορθό" χιούμορ του, ίσως να φαίνεται σε κάποιους κάπως παλιομοδίτικο, ίσως , για τα λεπτά γούστα ορισμένων, να μην είναι αρκετά σοφιστικέ . Όμως κρύβει κάτι διαχρονικό, μέσα στην απλότητα του, που το κάνει ακόμη και σήμερα αστείο. Ίσως αυτό να είδε και ο Τσάρλι Τσάπλιν και δήλωνε φανατικός θαυμαστής του Μπένυ Χιλ .\nΤο κούρεμα, το παζάρι και η παγίδα\nΒλέπω με ενδιαφέρον την εμμονή του αξιόλογου κ. Μανδραβέλη στην επίσημη κυβερνητική γραμμή εναντίον του «κουρέματος», το οποίο μαθαίνουμε ότι υποστηρίζουνε «οι αριστεροί και οι νεοφιλελεύθεροι(sic)». Το κύριο επιχείρημα που αναφέρεται εναντίον της αναδιάρθρωσης είναι ότι οι εάν οι δανειστές μας χάσουνε οποιαδήποτε λεφτά, δύσκολα θα μας ξαναδανείσουν.\nΑντιπαρέρχομαι τον ρητορικό υποβιβασμό των οικονομικά φιλελεύθερων από την ad hoc εξίσωση με την αριστερά. Θέλω όμως επί της ουσίας να θυμίσω ότι οι πιστωτές έχουν ήδη σταματήσει να μας δανείζουν εδώ και ένα χρόνο , γιατί μαζί με τους επάρατους νεοφιλελεύθερους γνωρίζουν ότι η εξυπηρέτηση του χρέους δεν είναι βιώσιμη. Δηλώνουνε μάλιστα ξεκάθαρα οι δανειστές ότι για να ξαναγοράσουν ελληνικά ομόλογα περιμένουνε πρώτα να γίνει μια αναδιάρθρωση. Απλά τα πράγματα, στην συγκεκριμένη κοινωνική πραγματικότητα και με τις αδυναμίες της πολιτικής ηγεσίας, βιώσιμη εξυπηρέτηση του χρέους χωρίς κούρεμα δε γίνεται. Και χωρίς βιώσιμη εξυπηρέτηση του χρέους, η αγορά δεν πρόκειται να μας δανείσει. Ελλείψει λοιπόν δανειστών, εμείς συνεχίζουμε να δανειζόμαστε από τα κορόιδα (ή μήπως όχι;) τους Γερμανούς.\nΚαι ενώ το συνολικό χρέος συνεχίζει να μεγαλώνει, η νεοφιλελεύθερη συνομωσία για ελάφρυνση του χρέους της Ελλάδας συνεχίζει να εξαπλώνεται . Εκτός από τις αγορές που τιμολογούν τα ελληνικά ομόλογα με έκπτωση κουρέματος, σχεδόν όλοι οι οικονομολόγοι και τραπεζίτες υποστηρίζουν πια ανοιχτά αυτό που πολλοί αναλυτές της αγοράς (κι εμείς) λέγανε από την αρχή της κρίσης, για την ανάγκη της άμεσης αναδιάρθρωσης.\nΤην ίδια στιγμή, η γερμανική ηγεσία δεν διαθέτει πια εσωτερικό πολιτικό κεφάλαιο για περαιτέρω χρηματοδότηση της Ελλάδας. Φαίνεται ότι ακόμα και τα κορόιδα κάποτε ξυπνάνε. Για να κατευνάσει λοιπόν τις αντιδράσεις στο εσωτερικό της χώρας της, η Μέρκελ, μαζί με τον Σαρκοζί, πρότεινε σαν αντάλλαγμα το περίφημο σχέδιο ανταγωνιστικότητας.\nΕίδα ότι ο κ. Μάνος υποστήριξε επί της αρχής αυτό το σχέδιο. Εγώ από την άλλη θα προειδοποιούσα τους φιλελεύθερους ότι το σχέδιο είναι παγίδα των κρατιστών για τους εξής λόγους:\n- Το σχέδιο καταρχήν διαιωνίζει την αποτυχημένη και αδιέξοδη επιδότηση των χρεών ενώ αυτό που πραγματικά χρειάζεται η ελληνική οικονομία είναι ένα clean break με μια αναδιάρθρωση.\n- Tα περισσότερα μέτρα εάν δεν είναι άχρηστα (π.χ. παρακολούθηση του συνταξιοδοτικού χρέους των χωρών) είναι ξεκάθαρα βλαβερά, όπως για παράδειγμα η εναρμόνιση των εταιρικών φόρων που ουσιαστικά στερεί από τις χώρες τις περιφέρειας την δυνατότητα δημιουργίας κινήτρων για προσέλκυση επενδύσεων. Να σημειώσουμε ότι η αρχική πρόταση για φρένο στο χρέος εγκαταλείφθηκε στην καινούρια έκδοση του σχεδίου.\n- Τέλος, πολύ σημαντικά, το σχέδιο είναι άλλο ένα μεγάλο βήμα προς μια επιβαλλόμενη ομοιομορφία στις πολιτικές των χωρών. Για να κατανοήσουμε γιατί η ομοιομορφία είναι πρόβλημα, ας κοιτάξουμε στην άλλη πλευρά του Ατλαντικού. Ένας μεγάλος λόγος της επιτυχίας των ΗΠΑ είναι η σχετική ανεξαρτησία των πολιτειών που μπορούν να πειραματιστούν με διαφορετικές πολιτικές (π.χ. κουπόνια, χαμηλοί φόροι, απελευθέρωση αγορών). Στην συνέχεια οι πιο επιτυχημένες αντιγράφονται σε κάποιο βαθμό από τις υπόλοιπες πολιτείες. Αυτός ο εξελικτικός μηχανισμός, αυτό το εργαστήριο πειραματισμού είναι που χρειάζεται η Ευρώπη, και όχι εναρμόνιση που σημαίνει απαγόρευση ευελιξίας και πειραματισμού.\nΔεν είναι λοιπόν λύση το σχέδιο ανταγωνιστικότητας. Λύση είναι η κάθε χώρα να αναλάβει τις ευθύνες της και να προχωρήσει εάν χρειάζεται σε αναδιάρθρωση. Η όποια ενδιάμεση χρηματοδότηση από την ΕΕ θα πρέπει να λειτουργεί μόνο σαν βραχυπρόθεσμο bridge financing με ημερομηνία λήξης. Μόνο η ανάγκη για δανεισμό από την αγορά θα φέρει την πρέπουσα πειθαρχία.


Παιχνίδι Να Valentine μου. Παίξτε online δωρεάν\nΜακιγιάζ Μόδα Σχετικά με αγάπη Μπάρμπι ντύνομαι Winx Κορίτσια Racing Αγώνας για τα αγόρια Παιδιά αγώνα Τα παιδιά ντύνονται για τα κορίτσια Έξυπνος Ψάξτε για στοιχεία Καφετέρια Συνταγές για τα κορίτσια Κουζίνα Μακιγιάζ Μανικιούρ\nΠαιχνίδι Να Valentine μου σε απευθείας σύνδεση\nΠεριγραφή του παιχνιδιού: Να είναι όμορφο - είναι ένα ολόκληρο επάγγελμα. Το αρσενικό μισό του πληθυσμού υποψιάζεται μόνο αμυδρά μια γυναίκα αξίζει τον κόπο να εξετάσουμε ελκυστική. Πολυάριθμες διαδικασίες κάθε μέρα, ακόμα καλό εάν μπορείτε να πάτε σε ένα σαλόνι ομορφιάς. Και αν όχι; Όλα πρέπει να αξιοποιήσουν στο έπακρο\nΝα είναι όμορφο - είναι ένα ολόκληρο επάγγελμα. Το αρσενικό μισό του πληθυσμού υποψιάζεται μόνο αμυδρά μια γυναίκα αξίζει τον κόπο να εξετάσουμε ελκυστική.\n© playgame24.com - δωρεάν online παιχνίδι Να Valentine μου () Play Κάντε online flash παιχνίδι Να Valentine μου για δωρεάν.. Μην ξεχάσετε να βαθμολογήσετε αυτό το παιχνίδι Να Valentine μου και να μοιραστούν αυτό το παιχνίδι με τους καλύτερους φίλους σας.


ΠΡΟΣ ΤΟΥΣ ΕΡΑΣΤΕΣ ΤΗΣ ΦΩΤΟΓΡΑΦΙΑΣ ΓΙΑ ΤΟ ΜΙΑ ΜΑΤΙΑ – Νέα από την Σαντορίνη με τον Δημήτρη Πράσσο\nΠΡΟΣ ΤΟΥΣ ΕΡΑΣΤΕΣ ΤΗΣ ΦΩΤΟΓΡΑΦΙΑΣ ΓΙΑ ΤΟ ΜΙΑ ΜΑΤΙΑ\nΔημοσιεύτηκε 15 Νοεμβρίου, 2016 · Ενημερώθηκε 16 Νοεμβρίου, 2016\nΗ στήλη, είναι ανοιχτή, σε όλους. Ότι νομίζετε πως θέλετε να το μοιραστείτε, στείλτε το. Μόνο λεφτά μη ζητήσετε. Δεν έχω να ΜΟΥ δώσετε ρέστα. Μόνο χοντρά κρατάω.\nΕπόμενο άρθρο ΖΩΓΡΑΦΟΣ, ΑΝΑΛΑΜΒΑΝΕΙ ΠΟΡΤΡΑΙΤΑ – ΤΟΙΧΟΓΡΑΦΙΕΣ-ΔΙΑΚΟΣΜΗΣΗ


ΚΑΣΤΟΡΙΑΝΗ ΕΣΤΙΑ: O Στεφανάκος ξυλοκόπησε άγρια τον Τσοχατζόπουλο μέσα στη φυλακήΚαστοριανή Εστία\nO Στεφανάκος ξυλοκόπησε άγρια τον Τσοχατζόπουλο μέσα στη φυλακή\n8/03/2016 09:42:00 π.μ. | |\nΣύμφωνα με δημοσίευμα του «Έθνους» για ασήμαντη αφορμή ο Στεφανάκος χτύπησε τον πρώην υπουργό με βία - Ο Άκης Τσοχατζόπουλος μεταφέρθηκε στο νοσοκομείο των φυλακών για τις πρώτες βοήθειες\nΠρωτοφανείς σκηνές στις φυλακές Κορυδαλλού με θύμα τον Άκη Τσοχατζόπουλο. Ο 77χρονος\nπρώην υπουργός και καταδικασθείς για τις μίζες στα εξοπλιστικά ξυλοκοπήθηκε άγρια από τον βαρυποινίτη Βασίλη Στεφανάκο μέσα στην ΣΤ' πτέρυγα των φυλακών όπου κρατείται ο Άκης Τσοχατζόπουλος.\nΤο περιστατικό σημειώθηκε την περασμένη Πέμπτη στις 20:30 το βράδυ και για ασήμαντη αφορμή. Όπως αποκαλύπτει το «Έθνος», όλα ξεκίνησαν όταν ο πρώην υπουργός διαμαρτυρήθηκε σε έναν κρατούμενο για τα φώτα που έμεναν ανοιχτά και τον ενοχλούσαν. Τότε, ο Στεφανάκος εισέβαλε στο κελί του πρώην υπουργού. «Τι φωνάζεις μωρή πατσαβούρα» του είπε και άρχισε να τον χτυπάει με βία.\nΤο περιστατικό σημειώθηκε μπροστά στα μάτια σωφρονιστικών υπαλλήλων που δεν έκαναν κάτι για να προστατεύσουν τον πρώην υπουργό, αναφέρει το δημοσίευμα. Παρόντες στο περιστατικό ήταν γνωστός ποινικολόγος, αλλά και ο Νίκος Ρωμανός, καταδικασθείς για τη διπλή ληστεία στο Βελβεντό Κοζάνης και ύποπτος για συμμετοχή στην οργάνωση «Συνωμοσία Πυρήνων της Φωτιάς».\nΟι ίδιες πληροφορίες αναφέρουν ότι ο πρώην υπουργός χρειάστηκε να μεταφερθεί στο νοσοκομείο των φυλακών σε άσχημη κατάσταση, καθώς τα χτυπήματα που δέχθηκε ήταν σφοδρότατα. Πάντως, μέχρι στιγμής δεν έχει υπάρξει ανακοίνωση που να επιβεβαιώνει το γεγονός.


Φρικηπαίδεια:Αλμανάκ/Δεκέμβριος 8 - Φρικηπαίδεια\nΗμέρα εκτίμησης του χοιρινού κρέατος στην Ευρώπη. Διεθνής εορτασμός του πλανήτη Αφροδίτη.\n1323 π.X.: Ο Αγαμέμνονας μαζί με τους άλλους Αχαιούς μαζεύουν τις ελιές τους στις Μυκήνες. Την ίδια μέρα, καλούν 10.000 Δωριείς για να εργαστούν στα χωράφια των Μυκηναίων. Όμως, οι Δωριείς θα μείνουν απλήρωτοι, και 23 ημέρες μετά, εισβάλουν στις Μυκήνες και τις καίνε.\n76: Ο Απόστολος Πέτρος κυκλοφορεί (κρυφά από τις αρχές) το "Κατά Μάρκον Ευαγγέλιον" στην Ρώμη. Το διανέμει η μυστική οργάνωση ΟΙΧΔΕΜΕΖ "Οι Χριστιανοί Δεν Είναι Μεζέδες Λιονταριών".\n1136: Ο Βούλγαρος βασιλιάς Σαμουήλ ο καρβουνοκάφτης, ανακοίνωσε δημόσια στον βουλγαρικό λαό "Δεν πειράζει που δεν πήραμε την Μακεδονία από τους Έλληνες. Έχουμε ακόμα τις δίμετρες Βουλγάρες. Γιούπιιιι!"\n1963: Ο Γεώργιος Παπανδρέου είπε την ιστορική φράση "Αν κυβερνήσει ο γιος μου, θα βουλιάξει η Ελλάδα. Αν κυβερνήσει ο εγγονός μου, θα βουλιάξει η Ευρώπη. Αν κυβερνήσει ο δισέγγονός μου, τι θα γίνει; Μήπως πόλεμος των άστρων;"\nΑνακτήθηκε από «https://frikipaideia.org/index.php?title=Φρικηπαίδεια:Αλμανάκ/Δεκέμβριος_8&oldid=104948»\nΤελευταία επεξεργασία στις 8 Δεκεμβρίου 2012, στις 12:30


Έξυπνο τρικ: Φτιάξε σάλτσα από τη σούπα που περίσσεψε | κουζινα , συμβουλες | womenonly.gr\nΈξυπνο τρικ: Φτιάξε σάλτσα από τη σούπα που περίσσεψε\nΠερίσσεψε σούπα, δε φτάνει για περισσότερες από μια μερίδες και δε ξέρεις τι να την κάνεις; Όσο κι αν σου φαίνεται απίστευτο, μπορείς να τη χρησιμοποιήσεις για να φτιάξεις υπέροχη σάλτσα ζυμαρικών!\nΣτην πραγματικότητα η σάλτσα ζυμαρικών κι η σούπα έχουν πολλά περισσότερα κοινά από όσα μπορείς να φανταστείς, τόσο γευστικά, όσο κι αναφορικά με τα υλικά που περιέχουν. Είτε πρόκειται για κρεατόσουπα, ντοματόσουπα, είτε για σούπα λαχανικών, πάψε να σκέφτεσαι πως πρόκειται για σούπα και μετάτρεψέ τη σε μια γευστικότατη σάλτσα. Με αυτό τον τρόπο και δεν πετάς τίποτα και δε νιώθεις πως τρως αποφάγια αφού ετοιμάζεις ένα νέο εντελώς διαφορετικό πιάτο! Πώς θα το κάνεις;\n5 συμβουλές για να μετατρέψεις τη σούπα σε σάλτσα ζυμαρικών\n1. Δεν κάνουν όλες οι σούπες για σάλτσα: Οι αυγοκομμένες, ή οι σούπες με θαλασσινά (εκτός κι αν κάνεις ριζότο ή ζυμαρικά του ψαρά) και όσες περιέχουν ρύζι δεν θα δώσουν τόσο γευστικές σάλτσες. Εκτός από αυτές όλες οι άλλες σούπες μπορούν εύκολα να μετατραπούν σε σάλτσα. Οι καταλληλότερες είναι οι σούπες λαχανικών ή οι κρεατόσουπες.\n2. Βράσε το ζωμό να εξατμιστεί: Βάλε λίγο από το ζωμό της σούπας σε μια κατσαρολίτσα και άσε τον να βράσει μέχρι να εξατμιστεί αρκετό από το ζουμάκι του. Αυτό θα βοηθήσει αφενός να γίνει πιο πηχτή η σάλτσα σου κι αφετέρου να "δέσουν" όλα τα αρώματα και η γεύση του.\n3. Κάνε πολτό και ζέστανε: Αν η σούπα σου έχει αρκετά λαχανικά μπορείς να την πολτοποιήσεις και μετά να τη ζεστάνεις σε χαμηλή φωτιά, αναατεύοντας χαλαρά.\n4. Ρίξε λίγο νεράκι από ζυμαρικά για να δέσει: Το νεράκι από τα ζυμαρικά περιέχει άμυλο κι ως εκ τούτου θα βοηθήσει το ζουμάκι σου να δέσει.\n5. Δοκίμασέ τη πριν βάλεις μέσα τα ζυμαρικά: Πιθανότα να χρειάζεται λίγο αλατοπίπερο ή μπαχαρικά και καρυκεύματα για να γίνει η σάλτσα σου πιο γευστική. Δοκίμασέ τη και μόλις είσαι σίγουρη πως η γεύση της είναι η ιδανική, ρίξε μέσα τα βρασμένα λαχανικλα, ανακάτεψε και voila!\nΔεν πετάμε τίποτα! Βάλε την σούπα που περίσσεψε στην κατάψυξη σε μεριδούλες και χρησιμοποίη΄σε τη για να φτιάξεις ένα εύκολο και γρήγορο γεύμα. Μπορεί να γίνει σάλτσα για ζυμαρικά στο άψε σβήσε!\nΖυμαρικά με σάλτσα: Ο σωστός τρόπος\n3 κόλπα για να δέσει η λευκή σάλτσα\nΣάλτσα «η τέχνη της αλχημείας στην κουζίνα»


Ψηφιακή Νομική Βιβλιοθήκη - Περιοδικά - ΘΕΩΡΙΑ & ΠΡΑΞΗ ΔΙΟΙΚΗΤΙΚΟΥ ΔΙΚΑΙΟΥ - 2-3/2021, Φεβρουάριος-Μάρτιος 2021 - ΕΥΡΕΤΗΡΙΟ\nΤεύχος 2-3/2021, Φεβρουάριος-Μάρτιος 2021\nΜία συγκεκριμένη πρόταση νομοθετικής τροποποίησης της διαδικασίας εξέτασης των προδικαστικών προσφυγών από την ΑΕΠΠ, Αφιέρωμα: Δημόσιες Συμβάσεις, Ι. Κίτσος,\nΑρχή της τυπικότητας - Μη αναγραφή ΑΦΜ. Εγγυητική επιστολή συμμετοχής, στην οποία δεν αναγράφεται ο ΑΦΜ της εταιρείας. Η αρχή της τυπικότητας στους δημόσιους διαγωνισμούς βρίσκει τα όριά της, όταν η προσφορά εμφανίζει εντελώς τυπικές και επουσιώδεις πλημμέλειες. ΔΕφΑθ 410/2020 Ακυρωτ. Σχηματισμός (Μον.) (παρατ. Κ. Σαμαρτζής),\nΔημόσιες συμβάσεις, εθνική άμυνα και Δίκαιο της Ευρωπαϊκής Ένωσης, Αφιέρωμα: Δημόσιες Συμβάσεις, Π. Κουτράκος,\nΔικονομικά ζητήματα που ανακύπτουν από την εφαρμογή του Νόμου 4412/2016, Αφιέρωμα: Δημόσιες Συμβάσεις, Ο. Ζήκου,\nΔιλήμματα και νέες ισορροπίες στο νέο δίκαιο των δημόσιων συμβάσεων. Αφιέρωμα: Δημόσιες Συμβάσεις, Ι. Σαρμάς,\nΕπισκόπηση επίκαιρης νομολογίας της Ολομέλειας του Ελεγκτικού Συνεδρίου για τα ζητήματα των δημοσιονομικών διορθώσεων, Αφιέρωμα: Δημόσιες Συμβάσεις (Επιμ.: Ε. Κωνσταντάκου),\nΗ απόφαση δημοσιονομικής διόρθωσης ενώπιον του Ελεγκτικού Συνεδρίου, Αφιέρωμα: Δημόσιες Συμβάσεις, Ε. Κωνσταντάκου,\nΝομολογιακές εξελίξεις στον προληπτικό έλεγχο του Ελεγκτικού Συνεδρίου επί των δημοσίων συμβάσεων. Η πρόκληση της διεύρυνσης αυτού. Έννοια και φύση του ελέγχου αυτού, Αφιέρωμα: Δημόσιες Συμβάσεις, Ε.-Ε. Κουλουμπίνη,\nΟ εκσυγχρονισμός και η αναμόρφωση του ρυθμιστικού πλαισίου των δημοσίων συμβάσεων, Επικαιρότητα, Δ. Κουρκουμέλης,\nΟρισμένα κρίσιμα ζητήματα που αντιμετωπίσθηκαν από τη νομολογία του Άρειου Πάγου σχετικά με τις συμβάσεις εκτελέσεως δημοσίων έργων, Αφιέρωμα: Δημόσιες Συμβάσεις (Επιμ.: Π. Χαλιούλιας),\nΠαραχώρηση αποκλειστικών δικαιωμάτων εκμετάλλευσης καζίνο. Διαγωνισμός για την παραχώρηση αποκλειστικών δικαιωμάτων εκμετάλλευσης καζίνο μέσω σύναψης συμβάσεων με τους ενδιαφερόμενους οικονομικούς φορείς. Άδειες λειτουργίας καζίνο. ΣτΕ Ολ 1819/2020 (παρατ. Δ. Γούπου),\nΣκέψεις για την αποτελεσματικότερη και ταχύτερη διεκπεραίωση των υποθέσεων προσυμβατικού σταδίου, Αφιέρωμα: Δημόσιες Συμβάσεις, Ι. Λαμπρόπουλος,\nΣυναρμογή αρχών δημόσιου και ιδιωτικού δικαίου στο πλαίσιο των δημοσίων συμβάσεων, Αφιέρωμα: Δημόσιες Συμβάσεις, Μ. Καραμανώφ,\nΣυνταγματικές σκέψεις σχετικά με τη σύγκρουση συμφερόντων στις δημόσιες συμβάσεις, Αφιέρωμα: Δημόσιες Συμβάσεις, Φ. Παναγοπούλου-Κουτνατζή,\nΚυβερνήτης Ιωάννης Καποδίστριας: Νομοθέτης της πρώτης συστηματικής/θεσμικής Oργανώσεως της Δικαιοσύνης και της Έννομης Τάξεως στην Ελλάδα, Forum, N. Κλαμαρής,\nΗλίας Κουβαράς, Οι συνέπειες της δικαστικής απόφασης ως θεμέλιο των νομικών κρίσεων, Νομική Βιβλιοθήκη, 2020, σελ. 344 (Πρόλογος: Σπ. Βλαχόπουλος), Βιβλιοπαρουσίαση, Ε. Πρεβεδούρου, σελ. 272.\nΤα εκλογικά του προγράμματος «Κλεισθένης Ι». Γνήσια αντιπροσώπευση, εκλογιμότητα, τοπικό δημοψήφισμα και κατάτμηση βασικών εκλογικών περιφερειών, Νομικές Συμβολές, Θ. Ξηρός,\nΧρηματοδότηση Δήμου από το Ελληνικό Δημόσιο. Ανάλωση των χρημάτων για αλλότριους σκοπούς. Αγωγή Ελληνικού Δημοσίου. Δικαιοδοσία Ελεγκτικού Συνεδρίου. Διαχρονικό δίκαιο. Διαφορά από τον έλεγχο λογαριασμών δημοσίων υπολόγων. ΕλΣυν 201/2021,\nΜειονότητα της Θράκης - Μουφτειακά δικαστήρια. Θρησκευτικοί λειτουργοί. Μουφτήδες. Νομικό καθεστώς. Διαδικασία και προσόντα διορισμού. Καθήκοντα. Δικαιοδοσία επί ορισμένων, περιοριστικώς αναφερόμενων οικογενειακών και κληρονομικών διαφορών. ΠΔ για τον καθορισμό των δικονομικών κανόνων. ΣτΕ Ολ 1822/2020,


Κύπελλο: Στον "αέρα" τα εισιτήρια του τελικού για όλους τους φιλάθλους του ΠΑΟΚ\nΗ περίοδος της προτεραιότητας για τα διαρκείας έληξε και μέχρι στιγμής έχουν διατεθεί περισσότερα από 10.000 εισιτήρια για το μεγάλο ματς του προσεχούς Σαββάτου\nΗ αντίστροφη μέτρηση για τον τελικό του κυπέλλου έχει αρχίσει και ο κόσμος του ΠΑΟΚ ετοιμάζεται για τη μεγάλη κάθοδο στην Αθήνα.\nΑπό σήμερα όλοι ανεξαιρέτως οι οπαδοί του ΠΑΟΚ μπορούν να προμηθεύονται εισιτήρια για τον τελικό με τον Παναθηναϊκό, αφού έληξε η περίοδος κατά την οποία απόλυτη προτεραιότητα είχαν οι κάτοχοι των διαρκείας.\nΤα εισιτήρια διατίθενται μέσω της επίσημης ιστοσελίδας της ΠΑΕ ΠΑΟΚ μέχρι εξαντλήσεώς τους και με καταληκτική ημερομηνία το Σάββατο 21 Μαΐου και ώρα 12:00. Κάθε φίλος του Δικεφάλου έχει δικαίωμα αγοράς έως και τεσσάρων εισιτηρίων.\nΜέχρι στιγμής έχουν διατεθεί περισσότερα από 10.000 εισιτήρια και οι άνθρωποι της ΠΑΕ εκτιμούν πως το Σάββατο, οι θύρες που έχουν δοθεί στον ΠΑΟΚ θα είναι ασφυκτικά γεμάτες.\nΚαι τώρα... τρέχουμε: Μέχρι τις 19:00 θα διατίθενται τα τελευταία εισιτήρια του ΠΑΟΚ για τον τελικό κυπέλλου


1.000+ υπογραφές εκπαιδευτικών και εργαζομένων! Η σκευωρία κατά του Χ. Ζαγανίδη και η διάλυση της Ε΄ ΕΛΜΕ Θεσ/νίκης δε θα περάσουν! – Αγωνιστικές Παρεμβάσεις Συσπειρώσεις Κινήσεις Εκπαιδευτικών Δ.Ε.\n« Παρεμβάσεις ΔΕ Θεσ/νίκης: Το ΠΑΜΕ να σταματήσει να λέει ψέματα! Όλες οι αποδείξεις από αγορές για αλληλεγγύη στους πρόσφυγες.\nΠαρεμβάσεις ΔΕ Θεσ/νίκης: Για τις αθλιότητες και τα ψέματα των ΣΥΝΕΚ »


Οι προϋποθέσεις ίδρυσης της Εκκλησίας του Χριστού. Από τους Αποστόλους και την δράση τους έως τον διωγμό του Νέρωνος (64 μ.Χ) :: Περιπατητής\nΑρχική Σελίδα>Οι προϋποθέσεις ίδρυσης της Εκκλησίας του Χριστού. Από τους Αποστόλους και την δράση τους έως τον διωγμό του Νέρωνος (64 μ.Χ)\nΛίγες εκατονταετηρίδες πριν την έλευση του Χριστού υπήρξε ανάμειξη και αλλοίωση των αρχαίων θρησκειών, η οποία περίοδος ονομάστηκε συγκρητισμός. Ανατολικές θεότητες όπως η Κυβέλη, ο Άττις της Φρυγίας, η Ίσις και ο Όσιρις της Αιγύπτου εισχώρησαν στον ελληνικό κόσμο.\nΣτις εθνικές αυτές θρησκείες υπήρχαν μυστήρια τα οπόία υπόσχονταν μετά θάνατον ζωή. Ενώ ο παρόν χρόνος χαρακτηρίζονταν απ' αυτά ως "κοιλάς του κλαυθμώνος".\nΤα σπουδαιότερα εθνικά μυστήρια ήταν τα μυστήρια του Διονύσου και της Σεμέλης ή Αριάδνης, της Δήμητρας και της Περσεφόνης (Ελευσίνια), της Κυβέλης και του Άττεως, της Ίσιδος και του Οσίριδος, του Μίθρα.\nΣτο μυστήριο του Διονύσου κατέσκιζαν ζώο κυρίως ελάφι και το έτρωγαν αυτό ωμό..\nΣτα Ελευσίνια μυστήρια έπιναν τον "κυκεώνα", ποτό διάφορων συστατικών. Στο μυστήριο της Κυβέλης και του Άττεως πασαλείβονταν με αίμα ζώου (στο πρόσωπο).\nΣ' αυτό του Μίθρα υπήρχε ομοιότητα με τη Θεία Ευχαριστία (άρτος και ποτήριο ύδατος τίθονταν επί τους μυημένους. Στο ποτήριο υπήρχε νερό ανακατεμένο με χυμό ιερού φρούτου. Αλλά αν δεν υπήρχε φρούτο προσφέρονταν μόνο νερό). Η μετάληψη αυτού αναγεννούσε τον άνθρωπο σε νέο βίο και θέωναν τον άνθρωπο. Ο Μίθρας στην ουσία κατέστη ο ισχυρότερος αντίπαλος του χριστιανισμού εξαιτίας την ομοιότητας του μυστηρίου του με την Θεία Ευχαριστία, αλλά παράλληλα έγινε και ο σπουδαιότερος προπαρασκευαστής της οδού της του Χριστού Μυστηρίου.\nΣύντομα σχηματίστηκε η αντίληψη, ότι όλοι οι λαοί λατρεύουν την αυτή θεότητα με διαφορετικό τρόπο. Άρα υπήρξε μία μονοθεϊστική αντίληψη. Άρα η εποχή του Χριστού δεν ήταν εποχή αθεΐας αλλά εποχή θρησκευτικού οργασμού.\nΗ ίδρυση του κράτους του Μ. Αλεξάνδρου και του Ρωμαϊκού κράτους βοήθησε επίσης προς αυτή την κατεύθυνση. Ο Ηγεμόνας θεωρούνταν εκείνη την εποχή αντιπρόσωπος ή απόγονος ή ενσάρκωση του θεού. Βάση αυτού λατρεύτηκε ο Μ. Αλέξανδρος και αργότερα οι Αύγουστοι της Ρωμαϊκής αυτοκρατορίας.\nΟι Ιουδαίοι αρχικά φαίνεται πως δεν αλλοιώθηκαν από τις εξωτερικές επιδράσεις. Ο κυριότερος λόγος ήταν επειδή ο Μωσαϊκός νόμος απαγόρευε τους μεικτούς γάμους. Παρόλα αυτά η υποταγή της Παλαιστίνης από τον Μ. Αλέξανδρο και των διαδόχων αυτού, αύξησε την διασπορά των Ιουδαίων στην Ελληνική Ανατολή. Οι Ελληνιστές Ιουδαίοι χρησιμοποιούσαν την ελληνική γλώσσα και την ελληνική μετάφραση της Π. Διαθήκης από τους Εβδομήκοντα.\nΟι περισσότεροι ελληνιστές Ιουδαίοι έστω άπαξ μία φορά στη ζωή τους επισκέπτονταν την Ιερουσαλήμ. Υπήρχαν φιλελεύθεροι Ιουδαίοι που απέφευγαν την περιτομή. Ενώ παράλληλα εξαιτίας αυτών η Ιουδαϊκή θρησκεία μεταδίδονταν στους εθνικούς.\nΣτην Αλεξάνδρεια διακρίθηκε ο Φίλων ο Ιουδαίος ο οποίος γεννήθηκε στις 15 π.Χ. Επιχείρησε αυτό τον συνδυασμό της ελληνικής και Ιουδαϊκής θρησκείας, λαμβάνοντας υπόψιν του κυρίως τον Πλάτωνα αλλά και άλλους Στωϊκούς. Ο Φίλων υπήρξε ο πρώτος μυστικός της μονοθεϊστικής θρησκευτικότητας και ως κε τούτου χρησιμοποιήθηκε στον χριστιανικό μυστικισμό.\nΑυτή την εποχή στους Ιουδαίους παρατηρείται ενίσχυση της θρησκευτικότητας και των μεσσιανικών ιδεών. Διακρίνονται δύο τύποι: α) Ο Μεσσίας ήταν φυσικό ανθρώπινο πρόσωπο, υιός Δαυίδ άρα και πανίσχυρος γήινος βασιλιάς, οποίος θα δέσποζε σε ολόκληρο τον κόσμο. β) Ο Μεσσίας θα ήταν υπερφυσικό πρόσωπο, κριτής του κόσμου, πλησίον του Θεού ο οποίος θα εμφανίζονταν στο τέλος του κόσμου τούτου.\nΕίτε έτσι, είτε αλλιώς η πεποίθηση για την έλευση του Μεσσία ήταν έντονη.\nΔιά του Αποστόλου Παύλου ο χριστιανισμός διαδόθηκε στα σπουδαιότερα κέντρα του τότε εθνικού κόσμου, πλην της Αλεξάνδρειας, διότι από το 41-54 με διάταγμα ο Κλαύδιος είχε απαγορεύσει την μετάβαση άλλων Ιουδαίων την εποχή εκείνη.\nΤο 34 μ.Χ έγινε ο διωγμός του αρχιδιακόνου Στεφάνου με την τελική θανάτωση αυτού\nΤο 52 μ.Χ πραγματοποιήθηκε η πρώτη Αποστολική Σύνοδος\nΑς δούμε όμως που έδρασαν οι σημαντικότεροι εκ των Αποστόλων ιεραποστολικά:\nΚατά την παράδοση μετά την Παλαιστίνη πορεύθηκε στην Αντιόχεια, όπου έγινε ιδρυτής χριστιανικής κοινότητας, αλλά αυτό αντιφάσκει με την διήγηση των Πράξεων (11,19). Πάντως διήλθε εκ της Κορίνθου και κατόπιν μετέβη στην Ρώμη. Η γνώμη ότι ο Πέτρος διετέλεσε πρώτος επίσκοπος Ρώμης και μάλιστα για 25 ολόκληρα χρόνια δεν αποδεικνύεται πουθενά. Μάλιστα ο αρχαιότερος κατάλογος ρωμαίων επισκόπων, ο οποίος ευρέθη υπό του Ειρηναίου και συνετάχθη από τον Ρώμης Σωτήρα (166-174) αναφέρει ως πρώτο επίσκοπο Ρώμης τον Λίνο.\nΠερί του Αποστόλου Ιωάννου υπάρχει διπλή παράδοση: Ο Ιεραπόλεως Παπίας γράφει (130) ότι ο Ιωάννης και ο Ιάκωβος φονεύθηκαν από τους Ιουδαίους. Η παράδοση αυτή δεν επικράτησε, αλλά αυτή που λέει ότι ο Ιωάννης μετά τον θάνατο του Παύλου και την άλωση της Ιερουσαλήμ (70) πήγε στην Έφεσω της Μ. Ασίας και κατόπιν μετέβη στην νήσο Πάτμο, όπου έγραψε την Αποκάλυψη.\nΓια το ζήτημα του αν τελικά ο Ιωάννης πέθανε ή όχι και το που βρίσκεται σήμερα, η ευσεβής παράδοση λέει ότι ο Ιωάννης πέθανε, αλλά η ψυχή αυτού δεν χωρίστηκε από το σώμα του. Άλλοι ισχυρίζονται ότι ο Ιωάννης κοιμάται μέσα στον τάφο και ότι η αναπνοή του είναι αισθητή έως εδάφους ( Αυγουστίνου), ενώ άλλοι ότι μετέστη στον ουρανό.\nΟ πιο περίφημος από τους παλαιούς διωγμούς είναι του Νέρωνος, που πρώτος καταδίωξε τους χριστιανούς. Ο Νέρων βασίλευε από το 54. Το 64 έκαψε ένα μεγάλο μέρος της Ρώμης για να ξαναχτίσει καινούρια. Η καταστροφή ήταν τεράστια και ο αυτοκράτορας έπρεπε να στρέψει κάπου αλλού την λαϊκή οργή. Έτσι ξεκίνησε μαζικός διωγμός των χριστιανών, τους οποίους δίκαζαν και καταδίκαζαν σε θάνατο με συνοπτικές διαδικασίες. Τους θανάτωναν με φρικτό τρόπο. Άλλους τύλιγαν σε δέρματα θηρίων και τους κατασπάραζαν άγρια σκυλιά, άλλους έδεναν σε σταυρούς και άλλους άλειφαν με πίσσα και τους έκαιγαν για να φωτίσουν τους κήπους του Νέρωνα. Λέγεται ότι ο λαός λυπήθηκε τους χριστιανούς και στράφηκε εναντίον του αυτοκράτορα. Ο διωγμός περιορίστηκε μόνο στη Ρώμη και διατηρήθηκε μέχρι το τέλος της βασιλείας του Νέρωνος (68). Σύμφωνα με την παράδοση, την εποχή αυτή θανατώθηκαν οι απόστολοι Πέτρος και Παύλος. Την εποχή των διαδόχων του Νέρωνος δεν έγινε άλλος διωγμός.\n1. Εκκλησιαστική ιστορία Στεφανίδου, Εκδόσεις Παπαδημητρίου, 1959\n2. Εκκλησιαστική Ιστορία Ι. Αναστασίου


Kritiki GR: Machete kills (Machete: Η επιστροφή-2013)\nMachete kills (Machete: Η επιστροφή-2013)\nΜη νομίσετε ότι αυτή είναι η ταινία της εβδομάδας. Η ταινία της εβδομάδας βέβαια και είναι η ''Ζωή της Αντέλ'' την οποία θα τσακιστώ να δω κι εγώ όσο πιο γρήγορα μπορώ. Στο μεταξύ και ο χαβαλές του Ρόμπερτ Ροντρίγκεζ στη δεύτερη ταινία του σκληροτράχηλου Machete δεν μου έπεσε και άσχημος.\nΟ Ροντρίγκεζ αγαπάει το καλτ, αγαπάει το trash και τα b-movies και το δείχνει σε κάθε ταινία του. Από τις πρώτες σκηνοθετικές του απόπειρες όπως το ''El mariachi'' και το ''Once upon a time in Mexico'' μέχρι την ''Αμαρτωλή πόλη'' και τα ''Spy kids''. H αλήθεια είναι ότι μετά το ''Planet terror'', ταινία που ανήκει στο εγχείρημα Grindhouse των Ροντρίγκεζ-Ταραντίνο (''Death Proof''), o Ρόμπερτ Ροντρίγκεζ έμοιασε να επαναλαμβάνει τον καλτ εαυτό του και να μένει στην επιφάνεια του είδους που θέλει και καλά να αποτίσει φόρο τιμής. Έτσι και εδώ χέρια, πόδια, κεφάλια κόβονται, τόνοι αίματος ξοδεύονται αλλά ο σκηνοθέτης δεν φαίνεται να διαθέτει το σεναριακό τάλαντο του φίλου του, του Κουέντιν Ταραντίνο αφού εν τέλει το θέαμα μοιάζει κακόγουστα κιτς.\nΣτη δεύτερη ταινία με ήρωα τον Machete, ο πρόεδρος τον ΗΠΑ τον επιστρατεύει για να εντοπίσει και να εξολοθρεύσει έναν παρανοϊκό έμπορο όπλων που σχεδιάζει να σκορπίσει το χάος στον πλανήτη. Αυτή είναι η σούμα μιας ιστορίας η οποία σε πολλά σημεία της μοιάζει αποσπασματική και εντελώς σουρεάλ (με την κακή έννοια). Πρωταγωνιστεί και πάλι ο Ντάνι Τρέχο σε έναν ρόλο που ταιριάζει γάντι στο ούτως ή άλλως κουλ ύφος του. Οι ατάκες που ξεστομίζει κατά διαστήματα ο συνήθως λιγομίλητος ήρωας σε κάνουν να πέφτεις στο πάτωμα από τα γέλια. Το ίδιο βέβαια κάνεις και όταν βλέπεις στο τιμόνι των ΗΠΑ τον Τσάρλι Σιν (στους τίτλους αρχής δηλώνεται με το πραγματικό του όνομα, Κάρλος Εστεβέζ) . Θέλω να πω, ποιος φαντάζεται έναν playboy στη θέση του πλανητάρχη; Από εκεί και έπειτα παρελαύνουν ένα σορό άλλοι σταρ. Από τους Κούμπα Κούντινγκ Τζούνιορ, Σοφία Βεργκάρα και Αντόνιο Μπαντέρας μέχρι την ανεκδιήγητη Lady Gaga. Εκείνος ο γκεστ σταρ που ξεχωρίζει δεν είναι άλλος από το Μελ Γκίμπσον. Όπως και ο σκηνοθέτης έτσι κι αυτός δεν φαίνεται να παίρνει ούτε για μια στιγμή τον εαυτό του στα σοβαρά θυμίζοντάς μας με την ερμηνεία του έναν κακό σαν να είναι βγαλμένος από ταινία του Τζέιμς Μποντ.\nΣτο σημείο αυτό να τονίσω ότι δεν θα μπορούσε ο Ροντρίγκεζ να αγαπάει τις φτηνές ταινίες (στις οποίες αποτίει φόρο τιμής έχοντας σχετικά μεγάλο μπάτζετ στη διάθεσή του) αν δεν λάτρευε πραγματικά το ωραίο φύλο. Έτσι, από τη θέση και του σκηνοθέτη και του διευθυντή φωτογραφίας (αλλά και του μοντέρ!), αιχμαλωτίζει το υπέροχο σώμα της ξανθιάς καλλονής Άμπερ Χερντ αλλά και της μυώδους Μισέλ Ροντρίγκεζ.\nΆλλοι θα διασκεδάσουν με το φιλμ του σκηνοθέτη (κυρίως οι φίλοι αυτού του είδους) και άλλοι ίσως το απορρίψουν σαν εξωφρενικά φορτωμένο με πολλές υπερβολές και ακόμα περισσότερες σινεφίλ αναφορές. Σε όποια κατηγορία κι αν ανήκετε όμως δεν γίνεται να μην απολαύσετε το ψευδοτρέιλερ στην αρχή της ταινίας (από ένα τέτοιο, ψεύτικο τρέιλερ γεννήθηκε και ο ήρωας που υποδύεται ο Τρέχο την εποχή που ο Ροντρίγκεζ γύριζε το ''Planet terror'') που μας προειδοποιεί ότι σύντομα ο καλτ ήρωας θα βρεθεί και στο διάστημα. Πολύ φοβάμαι ότι θα ζήσουμε να το δούμε κι αυτό!\nBelle de jour (Η ωραία της ημέρας-1967)\n(Από τον Πάνο Λιάκο) Το 1967 πρέπει να ήταν η πιο τυχερή χρονιά για τον δημοσιογράφο-συγγραφέα Ζοζέφ Κεσέλ. Ήταν τότε που είδε το μυθισ...\nIn the mood for love (Ερωτική επιθυμία-2000)\n(Από τον Πάνο Λιάκο) Η ταινία που έκανε παγκοσμίως γνωστό τον Κινέζο σκηνοθέτη Γουόνγκ Καρ Γουάι διαθέτει ακριβώς εκείνη τη διάθεση πο...\nΗ μεγαλύτερη στιγμή του αείμνηστου Μιχάλη Κακογιάννη. Η καλύτερη στιγμή στην καριέρα της Μελίνας Μερκούρη και σαφώς η κορυφαία στην ...\nΟ ναός της Κοίμησης της Θεοτόκου στους Ασπράγγελους Ζαγορίου\nMission: Impossible-Fallout Πρεμιέρα: Αύγουστος 2018 (trailer)


Με αυτά τα tips θα κρατήσεις τη γάτα σου μακριά από το χριστουγεννιάτικο δέντρο σου - Queen Plus\nΜε αυτά τα tips θα κρατήσεις τη γάτα σου μακριά από το χριστουγεννιάτικο δέντρο σου\nΕδώ είναι μερικά πράγματα που πρέπει να θυμάσαι όταν τοποθετείς ένα χριστουγεννιάτικο δέντρο σε ένα σπίτι με γάτα.\nΖώντας με μια γάτα σίγουρα σου δίνει την ευκαιρία να βλέπεις με ένα διαφορετικό μάτι την καθημερινότητα! Στην ερώτηση "Πώς μπορώ να διακοσμήσω το σπίτι μου με τον τρόπο που μου αρέσει τώρα τα Χριστούγεννα", η γάτα σου έχει τη λύση. Θα σε βοηθήσει να συνειδητοποιήσεις πως είναι πολύ καλύτερο να διακοσμήσεις το σπίτι σου με βάση τις δικές της ανάγκες! Αν έχεις γάτα, το γνωρίζεις πολύ καλά! Ως δια μαγείας μπορεί να την βρεις να ξεπροβάλλει μέσα από το χριστουγεννιάτικο δέντρο! Και πολύ το χαίρεται!\nΌποιος ζει με μια γάτα, προσπαθεί να σκαρφιστεί χίλιους δυο τρόπους που θα αποτρέψουν τον τετράποδο φίλο τους να σκαρφαλώσει στο χριστουγεννιάτικο δέντρο και να δημιουργήσει έναν ατελείωτο χαμό! Για εκείνες είναι παιχνίδι! Για εσένα όμως είναι εφιάλτης! Για τη γάτα σου ένα χριστουγεννιάτικο δέντρο δεν είναι μόνο ένας παράδεισος γεμάτος λαμπερά στολίδια και λαμπάκια. Είναι και ένα πολύ επικίνδυνο μέρος που μπορεί να προκαλέσει ατυχήματα και ζημιές.\nΕδώ είναι μερικά πράγματα που πρέπει να θυμάσαι όταν τοποθετείς ένα χριστουγεννιάτικο δέντρο σε ένα σπίτι με γάτα:\n1. Τοποθέτησε μαλακά και fluffy αντικείμενα στη βάση του δέντρου.\n2. Ψέκασε το δέντρο με οσμές που σιχαίνονται οι γάτες.\n3. Στόλισε με μπάλες το δέντρο από τη μέση και πάνω, ώστε να μην τους αποσπούν την προσοχή.\n4. Προσπάθησε να μην βάζεις το δέντρο σου δίπλα σε ψηλά έπιπλα.\nΠαρακάτω θα δεις περισσότερες συμβουλές για το πώς θ' αποφύγεις τις ζημιές από τη γάτα σου στο χριστουγεννιάτικα στολισμένο σπίτι σου.


Με μια ζεστή εκδήλωση υποδέχτηκαν οι Τρίτεκνοι τη νέα σχολική χρονιά - Λαός Του Αλμυρού\nHome Uncategorized Με μια ζεστή εκδήλωση υποδέχτηκαν οι Τρίτεκνοι τη νέα σχολική χρονιά\nΣεπ 06, 20200\nΜε τον καλύτερο τρόπο υποδέχθηκαν οι Τρίτεκνοι τη νέα σχολική χρονιά. Τα μέλη του Συλλόγου Τριτέκνων του Δήμου Αλμυρού, απόλαυσαν μια “οικογενειακή”, ζεστή γιορτή το Σάββατο 5 Σεπτεμβρίου στο “ξύλινο” στο Αισθητικό Δάσος Κουρί. Η καθιερωμένη εκδήλωση πριν την έναρξη της νέας σχολικής περιόδου, επεφύλασσε και φέτος πολλά δώρα και εκπληξεις για τους μαθητές, για τους ήρωες της ζωής μας.\nΤα πρωτάκια, παιδιά των μελών του Συλλόγου, πήραν μια κασετίνα, με τα απαραίτητα σχολικά είδη, δώρο του Συλλόγου. Όλα τα παιδιά απόλαυσαν κέρασμα παγωτό χωνάκι, καραμέλες και αναμνηστικό δώρο, επίσης από το Σύλλογο.\nΚατά τη διάρκεια της εκδήλωσης κληρώθηκαν σχολικές τσάντες. Στους γονείς προσφέρθηκαν διάφορα εδέσματα.\nΚαλή χρονιά για όλα τα παιδιά! Καλή δύναμη σε όλους, γονείς, καθηγητές και ιδιαιτέρως στα μέλη του Δ.Σ. που κάθε χρόνο διοργανώνουν αυτή την εξαιρετική εκδήλωση, δίνοντας την πρέπουσα σημασία στην εκπαίδευση των παιδιών.


Ξαφνική παραίτηση του κυβερνητικού εκπροσώπου Χρ.Ταραντίλη - OTA VOICEΞαφνική παραίτηση του κυβερνητικού εκπροσώπου Χρ.Ταραντίλη - OTA VOICE\nΤην παραίτησή του από τη θέση του κυβερνητικού εκπροσώπου υπέβαλε ο Χρήστος Ταραντίλης. Ο κ. Ταραντίλης στην επιστολή παραίτησής του επικαλείται οικογενειακούς λόγους.\nΜέχρι νεοτέρας, χρέη Κυβερνητικού Εκπροσώπου αναλαμβάνει η Αναπληρώτρια Κυβερνητική Εκπρόσωπος, Αριστοτελία Πελώνη.\nΣΥΡΙΖΑ: «Αν πρόκειται για τη χαμένη ευθιξία του κ. Μητσοτάκη και της κ. Μενδώνη, του αξίζουν συγχαρητήρια.\nΗ αντίδραση από την αξιωματική αντιπολίτευση στην παραίτηση Ταραντίλη επισημαίνει πως «αντί να παραιτηθεί η κ. Μενδώνη, που έχει γαντζωθεί στη καρέκλα της τη στιγμή που έχουν ξεσηκωθεί εναντίον της όλοι οι άνθρωποι της τέχνης και του πολιτισμού, αλλά και η συντριπτική πλειοψηφία της ελληνικής κοινωνίας, αγανακτισμένοι από τη συγκάλυψη του κατηγορουμένου για παιδεραστία κ. Λιγνάδη, παραιτείται ο κυβερνητικός εκπρόσωπος».\nΌπως επεσημαίνει η Κουμουνδούρου, «αν πρόκειται για τη χαμένη ευθιξία του κ. Μητσοτάκη και της κ. Μενδώνη, του αξίζουν συγχαρητήρια. Αν, όμως, πρόκειται για τις εσωτερικές ίντριγκες της κυβέρνησης και για το ποιος άδειασε ποιον προκειμένου να καλύψουν τον Λιγνάδη, δεν αφορά κανέναν».\nΣε κάθε περίπτωση, τονίζει ο ΣΥΡΙΖΑ, «οι ευθύνες του κ. Μητσοτάκη για το σκάνδαλο Λιγνάδη – Μενδώνη δεν θα ξεχαστούν. Και μιας και ο κ. Ταραντίλης έκανε την αρχή, καιρός είναι η κ. Μενδώνη να ακολουθήσει. Το απαιτεί η κοινή λογική».\nΤαραντίλης: Η αντιπολίτευση επιμένει να ερμηνεύει αυθαίρετα την παραίτηση μου\nΓια αυθαίρετες ερμηνείες από πλευράς της αντιπολίτευσης κάνει λόγο ο παραιτηθής κυβερνητικός εκπρόσωπος , επεσημαίνοντας πως «είναι καλό κάποτε όλοι να αντιληφθούμε ότι η πολιτική δράση εξελίσσεται ταυτόχρονα και παράλληλα με την οικογενειακή μας ζωή».


Ράλι Ακρόπολις: Πρώτη νίκη για Λάτβαλα και Volkswagen στο ράλι των “Θεών” – The Panhellenic Post\nΡάλι Ακρόπολις: Πρώτη νίκη για Λάτβαλα και Volkswagen στο ράλι των “Θεών”\nΟ Γιάρι-Μάτι Λάτβαλα πανηγυρίζει τη νίκη του στο Ακρόπολις του 2013 στο τιμόνι του VW Polo R WRC στην πρώτη εμφάνιση του αυτοκινήτου στον εθνικό μας αγώνα.\nΤο βάθρο πλαισιώνεται από τον Ντάνι Σόρντο που δίνει τους βαθμούς της 2η θέσης στη Citroen, και τον Τιερί Νεβίλ που δικαίως είναι ευχαριστημένος με την 3η θέση στην οποία έφερε το Ford Fiesta WRC της Qatar M-Sport. Μεγάλοι χαμένοι του αγώνα, ο Σεμπαστιάν Οζιέ, ο Ευγένι Νοβίκοφ και ο δικός μας Λάμπρος Αθανασούλας.\nΑς δούμε όμως πως εξελίχθηκε ο αγώνας: Το Ακρόπολις ανέτρεψε τα προγνωστικά, έφερε τα πάνω-κάτω και δικαίωσε με τον πλέον περίτρανο τρόπο πως δίκαια φέρει τη φήμη (και τον τίτλο) του σκληρότερου ράλι του WRC. Δύο διεκδικητές έχει ο τίτλος και οι δύο έμειναν εκτός νυμφώνος με το… καλημέρα.\nΣτην πρώτη ειδική του αγώνα, τη «θηριώδη» Κινέτα-Πίσσια των 47,7 χιλιομέτρων, ο Γάλλος οδηγός της Volkswagen Motorsport, Σεμπαστιάν Οζιέ, έμελλε να γίνει ο πρώτος που θα γνώριζε το σκληρό πρόσωπο του Ακρόπολις. Αρχικά ένα κλατάρισμα του στοίχισε σε πολύτιμο χρόνο, ενώ στη συνέχεια ένα πρόβλημα στην πίεση καυσίμου του VW Polo R WRC τον οδήγησε σε εγκατάλειψη για την πρώτη ημέρα. Στην ίδια ΕΔ ο Μίκο Χίρβονεν αντιμετώπισε πρόβλημα με το σύστημα διεύθυνσης του Citroen DS3 WRC, με αποτέλεσμα να χάσει 6 λεπτά, και μαζί κάθε ελπίδα για τη νίκη, ενώ ο Όστμπεργκ είδε τον ένα τροχό του Ford Fiesta WRC να… χάνεται.\nΚάπου εκεί, μέσα από τη σκόνη εμφανίστηκε ο Ευγένι Νοβίκοφ για να αναδειχθεί ο ταχύτερος της ημέρας κάνοντας με Ford Fiesta WRC της Qatar M-Sport έναν εκπληκτικό χρόνο στην ειδική διαδρομή των 47,7 χλμ., ενώ, σε συνδυασμό με ακόμα έναν ταχύτερο χρόνο στη 2η, νυχτερινή ειδική διαδρομή, έχτισε μία σημαντική διαφορά από τον 2ο στην κατάταξη, Ντάνι Σόρντο. Η ημέρα (ή μάλλον η… νύχτα) βρήκε λοιπόν το Ρώσο στην πρώτη θέση της γενικής κατάταξης με δεύτερο τον Ισπανό και τρίτο τον Φιλανδό, την ώρα που ο Έλληνας (Λάμπρος Αθανασούλας) είχε ήδη εγκαταλείψει από σπασμένο ψαλίδι του Mitsubishi Lancer EVO X της Ralliart Italy στην 1η ειδική διαδρομή της ημέρας.\nΗμέρα δεύτερη και εξίσου σκληρή…\nΗ δεύτερη και μεγαλύτερη σε μήκος ημέρα του Ακρόπολις περιλάμβανε τέσσερις επαναλαμβανόμενες ειδικές διαδρομές, άλλες εκ των οποίων γρήγορες και τεχνικές, άλλες τόσο σκληρές, που έφεραν τα πληρώματα απέναντι σε τακτικές επιβίωσης, κάτι που αποδεικνύεται και από τον αριθμό των κλαταρισμένων ελαστικών. Από νωρίς το ενδιαφέρον επικεντρώθηκε στη μάχη της κορυφής, ανάμεσα στους Νοβίκοφ και Λάτβαλα.\nΟ Ρώσος έδειξε έτοιμος να αντέξει στην επίθεση του Φιλανδού, αλλά ο … θεός του Ακρόπολις είχε άλλη άποψη και έτσι στην 2η ΕΔ της ημέρας μια πέτρα άλλαξε τον ρου της ιστορίας. Ένα κλαταρισμένο λάστιχο για τον Νοβίκοφ και παράλληλα η πληγωμένη από το χτύπημα ανάρτηση του Fiesta τον έστειλαν στην 8η θέση και έδωσαν στον Λάτβαλα την ευκαιρία να ανέβει στην κορυφή. Ο οδηγός της VW όχι μόνο παρέμεινε επικεφαλής της κατάταξης, αλλά και κατάφερε να διευρύνει τη διαφορά του από τον 2ο, πλέον, Σόρντο, ολοκληρώνοντας την ημέρα 1:04.1 εμπρός από τον Ισπανό. Ο οδηγός της Citroen προσπάθησε να ακολουθήσει το ρυθμό του Λάτβαλα, αλλά τελικά συμβιβάστηκε με τη δεύτερη θέση και τους βαθμούς της.\nΣτην κατηγορία του WRC-2 ο πρώην πιλότος της Formula 1, Ρόμπερτ Κούμπιτσα μετά από άψογη και κυρίως αλάνθαστη οδήγηση κατείχε την πρώτη θέση με ένα Citroen DS3 RRC.\n…και η ημέρα φέρει την υπογραφή του Αντρέας Μίκελσεν που κέρδισε τα Πίσσια 1 και 2 και το Λουτράκι 1, σε μια διαρκή αντεπίθεση η οποία του εξασφάλισε την 4η θέση από τον Αλ Ατίγια που έπεσε πέμπτος. Οι τρεις πρώτοι απλώς κρατούσαν τις θέσεις τους, οδηγώντας έξυπνα και χωρίς λάθη με το βλέμμα στραμμένο στο Λουτράκι 2 που ήταν και η power stage του αγώνα.\nΤην τελευταία κέρδισε ο Οζιέ και “αποζημιώθηκε” έτσι κατά κάποιον τρόπο για την ατυχία που τον σημάδεψε στο φετινό Ακρόπολις. Μεγάλος νικητής όμως του αγώνα αναδείχθηκε ο Γιάρι-Μάτι Λάτβαλα ενώ η VW πανηγυρίζει όπως προείπαμε την πρώτη της νίκη με το Polo R WRC στην Ελλάδα.\nΕξαιρετική και η εμφάνιση του Ρόμπερτ Κούμπιτσα που κέρδισε στην WRC2 οδηγώντας στο δύσκολο Ακρόπολις χωρίς λάθη, με σύνεση και ταχύτητα, ενώ καταχειροκροτήθηκε από τους θεατές για την προσπάθειά του.


Ο Θρύλος στηρίζει την προσπάθεια του Μάτα! - Ποδόσφαιρο - gavros.gr\nΟ Θρύλος στηρίζει την προσπάθεια του Μάτα!\nΠαρασκευή, 27 Απριλίου 2018 - 22:00\nΟ Ολυμπιακός είναι ένας σύλλογος που πρωτοστατεί όταν το θέμα είναι κοινωνικού χαρακτήρα και όταν περιλαμβάνει φιλανθρωπικές δράσεις. Ο Χουάν Μάτα, ο Ισπανός μεσοεπιθετικός της Μάντσεστερ Γιουνάιτεντ έχει ξεκινήσει μια προσπάθεια, το Common Goal (σ.σ.: στα ελληνικά Κοινός Στόχος), που έχει ως στόχο το 1% των 30 εκατομμυρίων ευρώ που παράγονται σε ετήσια βάση από το ποδόσφαιρο, να δίνεται για φιλανθρωπικές δράσεις.\nΜια προσπάθεια που έχουν αγκαλιάσει πολλούς παίκτες σε παγκόσμιο επίπεδο. Όχι μόνο Ισπανοί, αλλά και από άλλες χώρες. Όπως αναφέρουν πληροφορίες από την Ισπανία, ο Ολυμπιακός έδειξε ενδιαφέρον να συνδράμει σε αυτή την προσπάθεια που κάνει ο παίκτης της Γιουνάιτεντ. Με τον Αλμπέρτο Μποτία να έρχεται σε επικοινωνία με τον Νταβίντ Λομπάν της Εϊμπάρ που έχει ενεργό ρόλο στην προσπάθεια αυτή.\nΟ αμυντικός του Θρύλου ενημέρωσε τον συμπατριώτη του και συνοδοιπόρο του Χουάν Μάτα πώς ο Θρύλος έχει διάθεση να συνδράμει σε αυτή την προσπάθεια. Είναι γνωστός πώς ο Ολυμπιακός πάντα συμμετέχει σε φιλανθρωπικές ενέργειες, αποδεικνύοντας πώς είναι ένας σύλλογος που διαδραματίζει ξεχωριστό ρόλο.\nΧωρίς Κλέσιο η προπόνηση\nΟ νεαρός επιθετικός δεν γυμνάστηκε την Παρασκευή λόγω ενοχλήσεων στον προσαγωγό.\nΟ Ολυμπιακός διευρύνει τους ορίζοντες του αθλητισμού! (vid)\nΟι «ερυθρόλευκοι» δεξιώθηκαν στο Καραϊσκάκη αντιπροσωπεία της Κινεζικής Ομοσπονδίας Κλασσικού Αθλητισμού αλλά και της Επιτροπής Μαραθωνίου.\n«Βιτρίνα» για… εκτρώματα\nΤο δήθεν Grexit δίνει την ευκαιρία να «ξεσαλώσουν», καθώς έρχονται «φωτογραφικοί» κανονισμοί από την ΕΠΟ με την… καραμέλα της κανονικότητας\nΗ καθημερινότητα του Πορτογάλου\nΠολλές ώρες στο Ρέντη περνά καθημερινά ο Πέδρο Μαρτίνς.


ΧΡ. ΒΡΕΤΤΑΚΟΣ: ΟΣΑ ΚΑΝΑΜΕ ΚΑΙ Η ΕΠΟΜΕΝΗ ΗΜΕΡΑ ΤΟΥ ΔΗΜΟΥ ΜΑΣ\nΒρίσκεστε εδώ: Αρχική | Ενημέρωση | Ανακοινώσεις | ΧΡ. ΒΡΕΤΤΑΚΟΣ: ΟΣΑ ΚΑΝΑΜΕ ΚΑΙ Η ΕΠΟΜΕΝΗ ΗΜΕΡΑ ΤΟΥ ΔΗΜΟΥ ΜΑΣ\nΔευτέρα, 15 Απριλίου 2019 10:06\nΣυνέντευξη για όλα τα ανοιχτά ζητήματα του Δήμου μας και τα μεγάλα έργα που πραγματοποιήθηκαν την περασμένη 5ετία και όσα προγραμματίζονται, μίλησε σε συνέντευξή του στο drapetsini και τη stagona, ο δήμαρχος Κερατσινίου- Δραπετσώνας Χρήστος Βρεττάκος. Διαβάστε ολόκληρη τη συνέντευξη:\nΟδεύοντας προς το τέλος του πρώτου κύκλου των συνεντεύξεων μας, που αφορά στις δημοτικές εκλογές του Μαΐου '19, έχουμε την συνέντευξη που μας παραχώρησε\nο δήμαρχος Κερατσινίου Δραπετσώνας Χρήστος Βρεττάκος, ο οποίος είναι υποψήφιος στις επερχόμενες εκλογές ως επικεφαλής της δημοτικής κίνησης "άλλος δρόμος".\nΤις ερωτήσεις διαμόρφωσαν από κοινού οι Λάκης Ιγνατιάδης από την ιστοσελίδα Σταγόνα και Νίκος Χάνος από το blog Δραπετσίνι.\nΓια τα έργα και τις ημέρες της Δημοτικής Αρχής στα τεσσεράμισι χρόνια της θητείας της\nΑυτή την ερώτηση είναι καλύτερα να την κάνετε σε ανθρώπους που ζουν κι εργάζονται στην πόλη μας. Αυτό, για να έχετε μία πιο αντικειμενική προσέγγιση. Εμείς εκτιμάμε ότι είχαμε μια επιτυχημένη θητεία. ‘Έγινε μια προσπάθεια από την πλευρά μας και πιστεύουμε ότι θα εκτιμηθεί απ΄ τους ανθρώπους, σ΄ αυτές τις δύσκολες εποχές να ξαναστήσουμε κάποια πράγματα που έχουν σχέση με τον Δήμο. Και για να το πω με μεγαλύτερη ακρίβεια, να τα στήσουμε από την αρχή, γιατί αρκετές υποδομές της πόλης ήταν διαλυμένες και άλλες υπολειτουργούσαν.\nΤο 2014 είχαμε πει λίγα πράγματα στους πολίτες. Οι άνθρωποι έχουν βαρεθεί να ακούνε υποσχέσεις που στη συνέχεια γίνονται τα γνωστά «τα ψεύτικα τα λόγια τα μεγάλα». Ήταν επιλογή μας να πούμε πέντε πράγματα που ξέραμε ότι θα καταφέρναμε να τα προχωρήσουμε. Συνειδητά λοιπόν είχαμε πει λίγα, γιατί θέλαμε να μειώσουμε την αντιπάθεια των ανθρώπων για την πολιτική. Κανείς όμως δεν μπορεί να αμφισβητήσει ότι έχουμε κάνει πολύ περισσότερα.\nΠρώτον, επιλέξαμε να χτίσουμε ένα δίχτυ κοινωνικής προστασίας για τους συμπολίτες μας που ήταν τσακισμένοι από την οικονομική κρίση. Αυτό το κάναμε με τον καλύτερο τρόπο. Μπορώ να μιλώ για ώρες, για το κοινωνικό παντοπωλείο, το κοινωνικό φαρμακείο, το κοινωνικό ιχθυοπωλείο, το κοινωνικό μαγειρείο, για τους δημότες μας που ανήκουν στις ευπαθείς ομάδες που δεν πληρώνουν δημοτικά τέλη.\nΉταν επιλογή μας να στηρίξουμε αυτούς τους ανθρώπους που δοκιμάζονται και σε σχέση με αυτά που είχαμε πει την υλοποιήσαμε σε μεγάλο βαθμό. Να μιλάω ακόμη, για τους παιδικούς σταθμούς χωρίς τροφεία, είμαστε ο μοναδικός δήμος στην Ελλάδα που οι οικογένειες δεν πληρώνουν ούτε μισό ευρώ στους παιδικούς σταθμούς. Επίσης, δίνουμε τη δυνατότητα στα παιδιά το καλοκαίρι θερινής δημιουργικής απασχόλησης και θερινών κατασκηνώσεων.\nΤο δεύτερο που είπαμε τότε, ήταν οι υποδομές της πόλης και η στήριξη τους. Η πόλη έχει υποδομές, αλλά ήταν υποδομές γερασμένες. 15 χρόνια δεν είχε μπει πρόκα πουθενά, όλα είχαν εγκαταλειφθεί στη μοίρα τους.\nΚαμία επιδιόρθωση δεν είχε γίνει στα σχολειά της πόλης, στα γυμναστήρια και τα στάδια, τους παιδικούς σταθμούς και τις παιδικές χαρές. Να σκεφτείτε ότι η τελευταία φορά που έπεσε άσφαλτος στην πόλη ήταν το 2003. Παντού λοιπόν, κάναμε σημαντικά βήματα κι αυτό είναι κάτι που το καταλαβαίνει ο καθένας. Σήμερα λοιπόν έχουμε το περιθώριο να αντιμετωπίσουμε με καλύτερους όρους έκτακτα προβλήματα που πιθανόν θα προκύψουν. Το δεδομένο είναι ένα. Δεν υπήρξε υποδομή της πόλης που δεν προσπαθήσαμε να τη στηρίξουμε με μικρές ή μεγάλες παρεμβάσεις.\nΤο τρίτο στοίχημα που είχαμε βάλει ήταν να δώσουμε τη μάχη για αξιοποίηση του χώρου των λιπασμάτων. Εκεί έγινε η ορκωμοσία της δημοτικής αρχής και αυτό ήταν συμβολικό για μας. Εκτιμούμε ότι διευρύναμε τον δημόσιο χώρο της πόλης και βάλαμε τη δική μας πινελιά σ΄ αυτόν. Κι αυτό που είναι αδιαμφισβήτητο γεγονός είναι ότι πολύς κόσμος τον επισκέφτηκε, τον αγκάλιασε και χάρηκε αυτά που φτιάξαμε και διοργανώσαμε εκεί.\nΤο τέταρτο, ο «Άλλος Δρόμος» είχε το σύνθημα «ο δήμαρχος να είναι ένας από εμάς», επειδή θέλαμε να αλλάξουμε την εικόνα της δημοτικής αρχής που είχε καθιερωθεί για πολλά χρόνια στην πόλη μας. Νομίζω το καταφέραμε. Ο δήμαρχος οι αντιδήμαρχοι, οι δημοτικοί σύμβουλοι είναι δίπλα στους πολίτες και τα προβλήματα. Μιλάμε για ανθρώπους που δεν επιλέχτηκαν σε κανένα κομματικό γραφείο. Δεν είναι κακό τα κόμματα να επιλέγουν υποψηφίους, είναι κακό οι βουλευτές των κομμάτων να επιλέγουν υποψηφίους δημάρχους. Να υπενθυμίσω ότι το 2014 στον «Άλλο Δρόμο», μέσα από μια ψηφοφορία 230 ατόμων επιλέχτηκα εγώ ανάμεσα σε τρεις υποψηφιότητες.\nΑνάμεσα σε αυτά που αξίζει να τονίσουμε είναι η πλατεία Κύπρου που ετοιμάζεται. Μετά από 50 χρόνια θα έχουμε μία αναμορφωμένη κεντρική πλατεία για όλους, όμορφη, λειτουργική που θα τονώσει την τοπική οικονομία. Είναι επίσης το Κέντρο Υγείας που βρίσκεται στα μπετά, και τα έργα στο Καστράκι που ξεκίνησαν. Όλα αυτά οι άνθρωποι τα βλέπουν και κρίνουν. Μιλάω για ουσιαστικά έργα υποδομής που ο επόμενος δήμαρχος με ένα ψαλίδι στο χέρι θα τα εγκαινιάσει τον πρώτο χρόνο της θητείας του.\nΠριν από 4 χρόνια ξεκινήσαμε και προσπαθήσαμε να βρούμε πόρους που μας έδιναν προγράμματα ΕΣΠΑ. Ένα απ’αυτά που πήραμε ήταν τα χρήματα για να αλλάξουμε τον οδο-φωτισμό της πόλης. Σήμερα λοιπόν το κάνουμε. Αυτό σημαίνει ότι όταν ολοκληρωθεί θα εξοικονομούμε 600 χιλιάδες ευρώ τον χρόνο από τον φωτισμό. Θα έχουμε μια φωτεινή πόλη, αλλά θα υπάρχει κέρδος και για το περιβάλλον, όπου ανάμεσα στα άλλα καλά θα πέσει η μέση θερμοκρασία στην πόλη.\nΥπάρχει ένα σημαντικό πρόγραμμα «Φιλόδημος» του υπουργείου Εσωτερικών, στο οποίο έχουμε υποβάλει 4 προτάσεις.\nΚι αυτές είναι το Πολιτιστικό Κέντρο στο κτίριο Καχραμάνογλου πρόταση για 3.100.000, ο παιδικός–βρεφονηπιακός σταθμός στην μπροστινή πλευρά του Καχραμάνογλου, πρόταση για 3.700.000, πρόταση για χρηματοδότηση 600 χιλιάδων ευρώ για τα αθλητικά κέντρα Χαραυγής και Σαλπέας, ώστε να λύσουμε τα τελευταία προβλήματα αθλητικών χώρων την περίφραξη και τον τάπητα του γηπέδου στη Χαραυγή και κατασκευή στο Σαλπέας βοηθητικού γηπέδου και τέλος πρόταση για 100.000 για να ανακατασκευάσουμε 39 στάσεις σε ολόκληρη την πόλη. Σημειώστε ότι όταν φέραμε την πρόταση για τα έργα με το πρόγραμμα «Φιλόδημος» ο κ. Βρεττάκος δημοτικός σύμβουλος τότε της «Αναγέννησης» και υποψήφιος σήμερα του κ. Διαλινάκη, το καταψήφισε. Καταψήφισε δηλαδή να φέρουμε στην πόλη 8 εκατομμύρια ευρώ!\nΩς δημοτική αρχή έχουμε βάλει ένα στοίχημα. Διεκδικούμε από παντού πόρους με τους οποίους μπορούν να γίνουν αυτά που εμείς θεωρούμε ως τα πιο αναγκαία έργα στην πόλη. Ο προηγούμενος Φιλόδημος είχε 3 έργα για μηχανήματα και μια μεγάλη παρέμβαση στον εξωτερικό χώρο των σχολικών μονάδων πεζοδρόμια που περιλαμβάνει και την πρόσβαση για Αμέα. Ο τρίτος «Φιλόδημος» που έχουμε πάρει είναι για να ανακατασκευάσουμε τις 10 τελευταίες παιδικές χαρές που πιστεύω ότι θα παραδοθούν το καλοκαίρι.\nΤα έργα της επόμενης τετραετίας\nΤο επόμενο διάστημα, απελευθερωμένοι πια από μεγάλα προβλήματα που τα συμμαζέψαμε θα συνεχίσουμε στην ίδια κατεύθυνση.\nΟι επιλογές μας θα είναι οι άνθρωποι και οι ανάγκες τους, η ποιότητα ζωής των ανθρώπων, οι νέες γενιές που εμείς τις ξεχωρίζουμε και στη δική μας αντίληψη έχουν προτεραιότητα.\nΑφού θα έχουμε τελειώσει με τα Λιπάσματα και του Καχραμάνογλου, προτεραιότητα θα έχει η ΝΑΦΘΑ και το γυψάδικο. Και στις επόμενες προτεραιότητες της επόμενης τετραετίας έχουμε στο πρόγραμμά μας να ξεκινήσουμε να υλοποιούμε και τα σχέδια μας για την ανάπλαση, έχοντας ως θέση ότι ο δήμος θα πρέπει να πάρει και θα πάρει το κομμάτι της Εθνικής Τράπεζας που το έχουμε ανάγκη.\nΘέλω να τονίσω, χωρίς έπαρση, αλλά είναι μια πραγματικότητα, ότι σε αυτή την πενταετία έγιναν τόσα έργα που αν τα αθροίσετε θα δείτε ότι είναι πολλά περισσότερα από όσα έγιναν τις τελευταίες προηγούμενες θητείες μαζί.\nΓια τα οικονομικά του δήμου και την επαπειλούμενη «χρεοκοπία» του\nΌταν αναλάβαμε τον δήμο, το πετρέλαιο στα σχολεία το έβαζε στα σχολεία συγκεκριμένος επιχειρηματίας, με άλλου είδους ανταλλάγματα... Η απάντηση που μου δόθηκε τότε, στο γιατί γίνεται αυτό, ήταν «τι ήθελες να κάνουμε, αφού δεν έχουμε λεφτά, να παγώνουν τα παιδιά;».\nΚι ενώ τότε ισχυρίζονταν ότι ο Δήμος μας δεν είχε στα ταμεία του χρήματα, αντίθετα τώρα, όλες οι αντιπολιτευόμενες δημοτικές παρατάξεις συμφωνούν ότι εμείς βρήκαμε στα ταμεία του Δήμου πολλά χρήματα. Πότε άραγε έλεγαν ψέματα, τότε ή τώρα;\nΑς μιλήσουμε όμως για το σοβαρό ζήτημα των οικονομικών του Δήμου με αριθμούς. Τον Σεπτέμβριο του 2014 παραλάβαμε στο ταμείο του Δήμου 9.000.000 ευρώ. Σε δυο χρόνια αναγκαστήκαμε να πληρώσουμε αμαρτίες προηγούμενων ετών, συνολικά 8.5 εκ. ευρώ, που έχουν ως εξής:\n-Οφειλές της Δημοτικής επιχείρησης σε προμηθευτές και αποπληρωμή δικαστικών αποφάσεων, πάνω από 1 εκ. ευρώ\nΌταν φτάσουμε στις εκλογές, το ταμείο του Δήμου θα διαθέτει περίπου 8.000.000 ευρώ. Ας συνεχίσουν λοιπόν, άλλοι από τρομακτική άγνοια κι άλλοι σκόπιμα, να μιλάνε για χρεωκοπία.\nΓια την Oil one και τα προβλήματα που υπάρχουν\nΣτις 21-01-2015 δηλαδή τέσσερις μέρες πριν τις βουλευτικές εκλογές του 2015 η Oil one απέκτησε άδεια λειτουργίας δίπλα στα σπίτια μας. Για εμάς, από την αρχή, είτε μύριζε, είτε ενοχλούσε, είτε όχι, αυτό που είναι βέβαιο είναι ότι έπρεπε να φύγει και μάλιστα τρέχοντας!\nΩς δημοτική αρχή προσπαθήσαμε από την πρώτη στιγμή με κινητοποιήσεις και με παρεμβάσεις να αλλάξουμε τελείως τον προσανατολισμό που είχε εκείνη η περιοχή, γιατί εκτός από τον oil one άνοιξε η όρεξη και άλλων, όπως η Λαφάρτζ που ήθελε να κατασκευάζει έτοιμο σκυρόδεμα στο τσιμεντάδικο, πράμα που το αποτρέψαμε.\nΕμείς λοιπόν φτιάξαμε το 2014 μία ρύθμιση, την προτείναμε στον Π. Λαφαζάνη και έγινε νόμος επί υπουργίας Σκουρλέτη, όπου ανάμεσα στα άλλα έλεγε, ότι σε αυτή την περιοχή απαγορεύεται πλέον η εγκατάσταση νέων βιομηχανιών. Επίσης, βάσει του νομικού πλαισίου που υπήρχε η εγκατάσταση της Oil One έπρεπε μέσα σε 12 χρόνια να μετεγκατασταθεί.\nΔυστυχώς, ενώ αυτή η κυβέρνηση στην αρχή κινήθηκε θετικά με την παραχώρηση στο δήμο του παραλιακού χώρου των λιπασμάτων και την αλλαγή χρήσεων γης στην περιοχή, στη συνέχεια έκανε δύο δωράκια στην oil one. Την άδεια εμπορίας καυσίμων που εδώ κι ένα χρόνο υποτίθεται ότι το υπουργείο την έχει πάρει πίσω αλλά δεν την έχει πάρει ακόμα και δεύτερο, αντί για 12 χρόνια που προέβλεπε ο νόμος, τώρα επιτρέπει να μείνει στην περιοχή μας για 20 χρόνια.\nΑυτή είναι μια κυβερνητική επιλογή, αρνητική για μας, που ψήφισε νόμο για τα 20 χρόνια όχι μόνο για τις νέες βιομηχανίες αλλά και για τις παλιές αφού έχει αναδρομική ισχύ. Αυτή την επιλογή η κυβέρνηση, θα την πληρώσει. Είναι το πρώτο πράγμα που καταγγείλαμε μπροστά σε χιλιάδες ανθρώπους που συμμετείχαν στις εκδηλώσεις μας στο «Φεστιβάλ στη θάλασσα».\nΤο έργο της oil one\nΤα πλοία που προσεγγίζουν στα λιμάνια έχουν 2 επιλογές ή να πετάξουν τα απόβλητα τους στη θάλασσα ή να παραδώσουν τα απόβλητα (slops) σε μια μονάδα που τα επεξεργάζεται. Τέτοια μονάδα είναι η oil one. Με πλοιάρια και οδικώς από άλλα λιμάνια τα φέρνουν στην Oil One, εκεί διαχωρίζονται τα στερεά από τα υγρά απόβλητα, τα στερεά συσκευάζονται και πηγαίνουν σε άλλες εταιρείες για περεταίρω επεξεργασία.\nΑπό τα υγρά παίρνονται τα χρήσιμα υλικά και το υπόλοιπο επιστρέφει καθαρό στη θάλασσα όπως περιγράφεται και στα σχετικά έγγραφα αυτή διαδικασία.\nΔηλαδή η Oil One και οι εταιρείες σε όλο τον κόσμο με αυτό το αντικείμενο έχουν χρήσιμο ρόλο για το περιβάλλον. Η ένσταση μας είναι ότι δεν μπορεί να γίνεται αυτή η επεξεργασία από μια μονάδα που βρίσκεται σε κατοικημένη περιοχή, 70 μέτρα από σχολείο και σπίτια. Είναι απαράδεκτο να γίνεται αυτό. Και βεβαίως όσο και εξελιγμένη να είναι η τεχνολογία, όσο και αυξημένα να είναι τα μέτρα, δεν μπορεί κάποιος να αποκλείσει ένα ατύχημα τύπου Σεβέζο. Άρα από θέση αρχής τέτοιες μονάδες δεν μπορείς να επιτρέπεις εσύ ως κυβέρνηση να κατασκευάζονται δίπλα σε κατοικίες.\nΤι θα κάνουμε για τις οσμές και την Oil One\nΑυτό το πρόγραμμα το σχεδιάσαμε για τρεις λόγους: για να δείξουμε ότι το υπουργείο μπορούσε αλλά δεν ήθελε να βρει την πηγή του προβλήματος, δεύτερος λόγος για να πούμε στους δημότες μας, επειδή μας ενδιαφέρει η υγεία τους και η ποιότητα ζωής τους τι πρόβλημα υπάρχει και τρίτος λόγος για να απαιτήσουμε όλοι μαζί την άμεση απομάκρυνση της ή των εγκαταστάσεων που δημιουργούν το πρόβλημα. Άρα, δεν θα μπορεί πια να ισχυρίζεται το κράτος ότι δεν ξέρει και το σωστό είναι ότι θα πρέπει άμεσα η κυβέρνηση να πάρει τα κατάλληλα μέτρα. Τέλη Ιουνίου θα έχουμε να πούμε πολλά. Θα έχει περάσει ένα οκτάμηνο μετρήσεων, τα στοιχεία θα έχουν παρουσιαστεί από επιστήμονες κι αυτά θα μας οδηγήσουν στην επόμενη μέρα.\nΤο εύκολο της ιστορίας για εμάς είναι να λέμε να φύγει η Oil One ή να υποστηρίζουμε κάτι επικίνδυνο που λέγεται τελευταία και είναι της μόδας, να απαλλοτριώσουμε δηλαδή την oil one. Ξέρουμε ότι αυτό λέγεται για τις εντυπώσεις και υποστηρίζεται τώρα από τον υποψήφιο δήμαρχο Γ. Τσιρίδη, γιατί δεν υπάρχει νομοθετικό πλαίσιο για τέτοιες ενέργειες που ζητούν απαλλοτρίωση χώρων στους οποίους λειτουργούν βιομηχανίες. Εμείς επιλέξαμε να κάνουμε κάτι πραγματικά ουσιαστικό, να αποδείξουμε την πηγή των οσμών και να έχει αυτό αποτέλεσμα. Και επιμένουμε, όσο εύκολα έφτιαξαν έναν νόμο που τα 12 χρόνια τα κάνει 20, να φτιάξουν έναν νόμο που όταν υπάρχουν σοβαροί λόγοι τα 20 χρόνια να τα μετατρέπει σε 5 χρόνια λειτουργίας και μετά τέλος.\nΓια την ανάπλαση και την απαλλοτρίωση της έκτασης των λιπασμάτων\nΛένε ότι «για την ανάπλαση δεν μιλάς». Εμείς για την ανάπλαση θα καταθέσουμε πρόταση στον κόσμο, την οποία συνδιαμορφώσαμε με αυτούς που γνωρίζουν το θέμα και την κουβεντιάσαμε στο πλαίσιο του «Άλλου δρόμου» εδώ και 4 χρόνια.\nΠεριμέναμε τον αρχιτεκτονικό διαγωνισμό για να μας ανοίξει και άλλους δρόμους. Τώρα περιμένουμε να ξεκινήσει η διαδικασία για την απαλλοτρίωση.\n‘Έχουμε πρόταση ολοκληρωμένη που θα την παρουσιάσουμε και θα την εντάξουμε στο πρόγραμμά μας ζητώντας έτσι την ψήφο των συμπολιτών μας για να την υλοποιήσουμε. Περιμένουμε να δούμε και τις θέσεις των άλλων συνδυασμών για το θέμα. Πάντως πολεοδομική μελέτη θα γίνει μετά την απαλλοτρίωση.\nΜοντέλο διακυβέρνησης του δήμου\nΛένε ότι διοικώ τον δήμο με μια μικρή ομάδα ανθρώπων. Φυσικά και δεν είναι έτσι.\nΗ πρώτη απόδειξη είναι ο τρόπος που έχω επιλεχτεί για να είμαι δήμαρχος. Καμία κλειστή ομάδα δεν με επέλεξε, είμαστε 230 άνθρωποι και αυτό είναι σημαντικό γιατί δείχνει τι θέλεις να κάνεις μετά.\nΔεύτερο, ο «Άλλος Δρόμος» είναι μια δημοτική κίνηση που παρόλο που είμαστε δημοτική αρχή είναι η πιο ζωντανή συλλογικότητα της πόλης, η οποία Ιούνη μήνα μπορεί και κάνει μαζικές συγκεντρώσεις ακόμα και στην πλατεία Κύπρου. Είναι μια δημοτική κίνηση που έχει μια εσωτερική λειτουργία και είναι το δεύτερο επιχείρημα που δείχνει ότι δεν είμαστε μια κλειστή ομάδα.\nΤρίτο, μέσα από συνελεύσεις αποφασίζουμε τα έργα που θα έχουν προτεραιότητα, πως θα αντιμετωπίσουμε κάποιο πρόβλημα, ποιοι θα είναι υποψήφιοι του «Άλλου Δρόμου» κ.λπ. Τέταρτο επιχείρημα που δείχνει ότι δεν υπήρχε κλειστή ομάδα. Εκτός από τους αντιδημάρχους 20 περίπου δημοτικοί σύμβουλοι είχαν συγκεκριμένη ευθύνη, ήταν δηλαδή εντεταλμένοι σύμβουλοι. Δηλαδή βάλαμε σε εφαρμογή ένα σύστημα διοίκησης, που την ευθύνη των αποφάσεων, μετά από πάρα πολλά χρόνια, τη διαχέει σε πολλούς ανθρώπους. Όποιος ρωτήσει οποιονδήποτε Αλλοδρομίτη αυτά θα του το πει.\nΑκόμα, λένε κάποιοι, «απέκλεισες την αντιπολίτευση. Δεν ζητούσες τη γνώμη της αντιπολίτευσης». Πρώτα- πρώτα, πάνω από τη μισή αντιπολίτευση δεν ερχόταν στα δημοτικά συμβούλια. Είχαμε επικεφαλής παρατάξεων που δεν ήρθαν ποτέ στις συνεδριάσεις του δημοτικού συμβουλίου. Όταν επιχειρήσαμε να συζητήσουμε τη θέση μας για κάποια πράγματα, οι περισσότεροι δεν εμφανίζονταν. Για παράδειγμα, όταν από την τηλεόραση έμαθα για τη δομή του Σχιστού, πρώτα μίλησα με τους κληρικούς, οι οποίοι προς τιμή τους πήραν πολύ καθαρή θέση. Από την αντιπολίτευση ήρθαν μόνο ο κ. Ζούπης και ο κ. Μελάς και πήγαμε στο δημοτικό συμβούλιο να αντιμετωπίσαμε ένα πολύ σοβαρό θέμα με άναρθρες κραυγές.\nΣε πολλές συνεδριάσεις οι απουσίες των δημοτικών συμβούλων ήταν το ένα πρόβλημα και το άλλο ήταν οι περιπτώσεις που συμφωνούσαμε και παίρναμε από κοινού αποφάσεις και μετά οι ίδιοι μας κατήγγελλαν και πήγαιναν στην αποκεντρωμένη για το ότι δεν κάναμε τίποτα. Δηλαδή κάναμε τις κινήσεις μας, αλλά δυστυχώς αυτοί δεν ανταποκρίθηκαν.\nΠροτάσεις για έναν ανοιχτό δήμο\nΕίχαμε μια ανατροφοδότηση με την κοινωνία αυτά τα χρόνια που ήμασταν δημοτική αρχή; Η απάντηση είναι όχι. Αυτό δεν είχε να κάνει με μια ιδεολογική άποψη, αλλά προέκυψε εξ αιτίας μιας διαχείρισης που κυριολεκτικά μας ρούφηξε, γιατί τα προβλήματα ήταν πολλά και μεγάλα.\nΑυτό που μπορώ να πω είναι ότι το επόμενο στοίχημα για εμάς είναι η ουσιαστική επαφή με τους δημότες. Να προσθέσω ότι δεν είχαμε χάσει την επαφή με τους ανθρώπους. Οι αντιδήμαρχοι ήταν στις γειτονιές, οι εντεταλμένοι σύμβουλοι ήταν στο δρόμο, συχνά μιλήσαμε με συλλογικότητες της πόλης. Όμως δεν κάναμε αυτό που θα θέλαμε, να συνδιαμορφώνουμε δηλαδή με τους δημότες την επόμενη μέρα της πόλης, κάτι που θα γίνει την επόμενη τετραετία, μιας και ο δήμος τώρα στα βασικά πια μπορεί να λειτουργήσει. Σας λέω και δεν είναι η λογική της καμένης γης, όταν ήρθαμε ο Δήμος είχε σοβαρά προβλήματα ακόμα και στην καθημερινή του λειτουργία.\nΓια την επόμενη θητεία θα αξιοποιήσουμε κάποιους από τους παλιούς τρόπους επικοινωνίας με τους πολίτες και κάποιους σύγχρονους. Έτδι θα δώσουμε προτεραιότητα σε συναντήσεις και συζητήσεις, στη διοργάνωση συγκεντρώσεων με συλλόγους γονέων, στις λαϊκές συνελεύσεις με άλλους όρους, αλλά και θα επιδιώξουμε την καλύτερη αξιοποίηση του διαδικτύου ως εργαλείο προς την κατεύθυνση της επικοινωνίας, καθώς και τοπικά δημοψηφίσματα όποτε είναι απαραίτητα.\nΘα ήταν ανήθικο τόσα χρόνια να παλεύω για την ισότητα της ψήφου των ανθρώπων και όταν δίνεται η δυνατότητα αυτό να εκφραστεί με το νέο εκλογικό σύστημα εγώ να πήγαινα απέναντι. Ωφελιμιστικά, με βόλευε το προηγούμενο γιατί ουσιαστικά από σήμερα θα συνεχίζαμε το έργο που έχουμε ξεκινήσει. Δεν με τρομάζει η απλή αναλογική, αλλά λέω ότι όταν βάζεις το κάρο μπροστά από το άλογο θα έχεις προβλήματα. Η κουλτούρα συνεργασιών δεν επιβάλλεται με ένα εκλογικό σύστημα.\nΕγώ θα πρότεινα, εάν με ρωτούσαν, μια μεταβατική θητεία, όπου θα επέβαλα με αλλαγή νομοθετικού πλαισίου οι δήμοι να μάθουν να λειτουργούν με συνεργασίες. Θα άλλαζα την οικονομική επιτροπή, ώστε να μην έχει οπωσδήποτε η δημοτική αρχή το πάνω χέρι, αυξημένες πλειοψηφίες σε κάποια θέματα του δημοτικού συμβουλίου, ώστε να δινόταν η δυνατότητα να συνεργαστούμε και μετά θα έφερναν ένα εκλογικό σύστημα το οποίο ουσιαστικά επιβάλει την συνεργασία.\nΕίμαι όμως, σίγουρος ότι μέσα στο δημοτικό συμβούλιο θα μπορέσουμε να λειτουργήσουμε. Όποιος δεν μάθει να λειτουργεί θα τιμωρηθεί από τον κόσμο. Εκεί που θα κρίνεται μια δημοτική κίνηση είναι οι θέσεις που θα παίρνει στα θέματα που θα έρχονται προς ψήφιση. Και δεν πρόκειται να παραλύσουν οι δήμοι, γιατί εκτός από τον τεχνικό πρόγραμμα και τον προϋπολογισμό, όλες οι άλλες αποφάσεις θέλουν σχετική πλειοψηφία όχι απόλυτη.\nΕμείς θέλουμε να είμαστε μια ανοιχτή πλατφόρμα, μια δημοτική κίνηση που θέλει να είναι αριστερή, αλλά δεν είναι απαραίτητο για κάποιον που δεν είναι αριστερός, ο οποίος εκτιμά την προσπάθεια και θέλει να είναι δίπλα μας και ίσως να ψηφίζει κάτι διαφορετικό, να είναι μαζί μας.\nΓια τις συνεργασίες την «επόμενη μέρα»\nΘα εμφανίσουμε ένα ψηφοδέλτιο με το οποίο θα εξαντλήσουμε όλα τα όρια συνεργασιών και θα πούμε αυτό καταφέραμε να κάνουμε. Αν είχαμε τα περιθώρια να συνεργαστούμε και με άλλους ανθρώπους και με άλλες δημοτικές κινήσεις θα το κάναμε πριν τις δημοτικές εκλογές, ώστε τη σφραγίδα τους στη συνεργασία να την βάλουν οι άνθρωποι που θα σε κρίνουν με την ψήφο τους. Την μετά τις εκλογές συνεργασία σε μια άλλη αντίληψη, όχι στην αντίληψη των κοινών προβλημάτων της πόλης, π.χ να φτιάξουμε ή όχι ένα δρόμο, την συνεργασία ερήμην των δημοτών μετά τις δημοτικές εκλογές είναι κάτι που το βάζω απέναντι μας. Με λίγα λόγια δεν συμφωνούμε με τέτοιες συνεργασίες.\nΕπομένως στο υποθετικό ερώτημα που λέει, «εάν δεν πάρουμε τον δήμο από την πρώτη Κυριακή, πράμα που σημαίνει ότι δεν θα έχουμε απόλυτη πλειοψηφία στο Δ.Σ, τι θα κάνουμε;», δηλώνουμε\nότι πρώτον, δεν θα πάμε την επόμενη μέρα να συζητήσουμε με κανέναν επικεφαλής άλλης δημοτικής κίνησης που δεν θα πάρει μέρος στις εκλογές της δεύτερης Κυριακής ζητώντας την υποστήριξή του, διότι τη δεύτερη Κυριακή ψηφίζουν οι άνθρωποι και όχι οι επικεφαλής και οι άνθρωποι δεν είναι πρόβατα.\nΚαι δεύτερον, μετά το τέλος της δεύτερης Κυριακής δεν θα υπάρξει κάποια επίσημη συνεργασία με άλλη δημοτική κίνηση.\nΣτο δημοτικό συμβούλιο θα κάνουμε ό,τι κάναμε τα χρόνια που είμαστε στη διοίκηση του δήμου. Όλα τα θέματα θα συζητούνται ανοιχτά στο δημοτικό συμβούλιο και κάθε σύμβουλος, ανεξάρτητα με ποιο ψηφοδέλτιο έχει εκλεγεί, θα παίρνει θέση ψηφίζοντας με κριτήριο την ορθότητα ή όχι μιας πρότασης. Οι αποφάσεις λοιπόν θα ανήκουν στο δημοτικό συμβούλιο και ο καθένας σύμβουλος θα παίρνει την ευθύνη του.\nΕμείς έχουμε αποδείξει ότι και ακούμε και διορθώνουμε την πολιτική μας και αλλάζουμε προτάσεις μας αν πειστούμε ότι είναι για το καλό του δήμου. Θα πρέπει λοιπόν και οι υπόλοιποι συνδυασμοί να αποδείξουν ότι θα μπορούν να προσεγγίζουν τα θέματα στο δημοτικό συμβούλιο, όχι σκεπτόμενοι τις επόμενες εκλογές, αλλά το καλό της πόλης και μόνο.\nΠερισσότερα σε αυτή την κατηγορία: « ΜΟΥΣΙΚΟΧΟΡΕΥΤΙΚΟ ΤΑΞΙΔΙ ΣΤΙΣ ΡΙΖΕΣ ΜΑΣ ΝΕΑ ΦΑΝΑΡΙΑ ΣΕ ΚΟΜΒΟ ΤΗΣ Λ. ΔΗΜΟΚΡΑΤΙΑΣ »


Χατζιδάκης vs Θεοδωράκης: Δύο μουσικοί μύθοι σε μία σχέση απώθησης και ταύτισης - TrikalaView\n«Από την Κρήτη πήρε την επική μεγαλοστομία και την λεβεντιά που σφραγίζει τους ρυθμούς του. Από τα νησιά του Αιγαίου πήρε της χάρη τους και τη λεπτεπίλεπτη δεξιοτεχνία του… Από τη Βόρεια Ελλάδα τους βαθείς αναστεναγμούς της μουσικής του… Η επανάσταση χωρίς ταλέντο είναι για να κοιμάσαι ασφαλώς και όχι για να λιθοβολείς…» (Μάνος Χατζιδάκης)\nΤΟΥ ΗΛΙΑ ΓΙΑΝΝΑΚΟΠΟΥΛΟΥ-ΦΙΛΟΛΟΓΟΥ\nΣε όλα τα παραπάνω προστέθηκαν και τα διάφορα επίθετα που βάθαιναν τις διαφορές και το «χάσμα» των δύο τιτάνων της νεοελληνικής μουσικής. Ο λυρικός και μελωδικός Χατζιδάκης ενάντια στον πομπώδη, επικό και εκρηκτικό Θεοδωράκη. Ο δεξιός Χατζιδάκης και ο αριστερός Θεοδωράκης. Ο αριστοκράτης και εκφραστής της αστικής τάξης Χατζιδάκης και ο λαϊκός Θεοδωράκης. Ίσως η «μουσική σύγκρουση» των δύο ανδρών για τη μουσική απόδοση του ποιήματος του Γ. Ρίτσου, του «Επιταφίου» (1960) να επέτεινε ή να εκκόλαψε τους παραπάνω χαρακτηρισμούς.\nΩστόσο αυτός ο ανταγωνισμός των δύο πυλώνων της νεοελληνικής μουσικής δεν «γέννησε» τέρατα κακοτεχνίας ούτε δίχασε την νεοελληνική κοινωνία. Απεναντίας παρήγαγε μουσικά αριστουργήματα που συνόδεψαν και θα συνοδεύουν τα μουσικά ακούσματα όλων μας και στο μέλλον. Αυτός ο ανταγωνισμός ήταν και ο μουσικός μας πλούτος. Από διαφορετική ιδεολογική αφετηρία και με διαφορετική μουσική αρματωσιά ο καθένας βάδισε το δικό του μουσικό δρόμο και δημιούργησαν έργο που απάλυνε τις ψυχές μας αλλά και ενεργοποίησε την κρυμμένη επαναστατικότητά μας.\nΔήμος Πύλης-Αντίστροφα μετράει ο χρόνος για το πρώτο κουδούνι της χρονιάς"\nΛιούτας: Να ενταχθούν οι σεισμόπληκτοι μαθητές των Λυκείων του Δήμου Φαρκαδόνας στο ειδικό καθεστώς πρόσβασης στα πανεπιστήμια


Θλίψη στην Θεσσαλονίκη, για τον ξαφνικό θάνατο γνωστού επιστήμονα και πολιτικού και Αθλητικού παράγοντα της πόλης μας - OΛΑ ΘΕΣΣΑΛΟΝΙΚΗ !!! Θλίψη στην Θεσσαλονίκη, για τον ξαφνικό θάνατο γνωστού επιστήμονα και πολιτικού και Αθλητικού παράγοντα της πόλης μας | OΛΑ ΘΕΣΣΑΛΟΝΙΚΗ !!!\nΘλίψη στην Θεσσαλονίκη, για τον ξαφνικό θάνατο γνωστού επιστήμονα και πολιτικού και Αθλητικού παράγοντα της πόλης μας\nΈφυγε ξαφνικά από τη ζωή χθες, σε ηλικία 70 ετών ο Κώστας Εγγλέζος, πρώην αντιδήμαρχος του Δήμου Θεσσαλονίκης για σειρά ετών.\nΔιετέλεσε δημοτικός σύμβουλος επί δημαρχίας Σωτήρη Κούβελα, Ντίνου Κοσμόπουλου και Βασίλη Παπαγεωργόπουλου.\nΟ Κώστας Εγγλέζος ήταν οδοντίατρος στο επάγγελμα, ενώ υπήρξε και παράγοντας του ΠΑΟΚ.\nΤο τραγικό γεγονός έγινε γνωστό από ανάρτηση στα social media, του καλού του φίλου και για χρόνια συνεργάτη του, επίσης οδοντίατρου και πρώην πρόεδρου του ποδοσφαιρικού ΑΡΗ, Κυριάκου Μαραβέλια.\nΌλοι στην Θεσσαλονίκη είχαν να λένε για την άψογη επί χρόνια συνεργασία των δύο ανδρών, παρόλο που ήταν παράγοντες στις δύο αντίπαλες ομάδες της πόλης μας.\nΚάλο ταξίδι Κώστα\nOΛΑ ΘΕΣΣΑΛΟΝΙΚΗ !!!: Θλίψη στην Θεσσαλονίκη, για τον ξαφνικό θάνατο γνωστού επιστήμονα και πολιτικού και Αθλητικού παράγοντα της πόλης μας


Τι αλλάζει στο νέο Champions League (pics & vid) | Reader.gr\nΤι αλλάζει στο νέο Champions League (pics & vid)\nΤρί, 18/09/2018 - 11:50\nΣτα δύο δισ. ευρώ φτάνουν τα χρήματα που θα μοιράσει η κορυφαία διασυλλογική διοργάνωση.\nΗ οριστική απόφαση που κλείδωσε στην Aθηνα, τα 2 δισεκατομμύρια που θα μοιράσει φέτος η UEFA και όλες οι αλλαγές της μεγαλύτερης διασυλλογικής διοργάνωσης.\nΗταν το μεσημέρι της 27ης Μαρτίου του 2017. Στο Hilton της Αθήνας οι μεγαλύτεροι σύλλογοι της Ευρώπης «κλείδωναν» τις αλλαγές για την επόμενη τριετία σε Champions League και Europa League (2018-2021). Απέμενε το (τυπικό) OK της UEFA. Αλλαγές τις οποίες καταλάβαμε κάπως στα προκριματικά του Ιουλίου και του Αυγούστου και θα τις... νιώσουμε από την Τρίτη το βράδυ. Η καλύτερα να πούμε Τρίτη απόγευμα;\nΑυτή είναι η μεγαλύτερη διαφορά που θα καταλάβει το κοινό. Το 21.45... πέθανε και πλέον οι φίλοι του Champions League θα στήνονται αρχικά στις τηλεοράσεις τους (ή θα πηγαίνουν γήπεδο) στις 19.55. Οσο για το βραδινό ματς; Αυτό θ' αρχίζει στις 22.00!\nΑναλυτικά όπως βλέπετε και στην φωτογραφία δύο ματς την Τρίτη κι άλλα δύο την Τετάρτη θα γίνονται νωρίς. Τα υπόλοιπα έξι θα διεξάγονται το βράδυ κι αυτή η αλλαγή θα έχει να κάνει μόνο με την φάση των ομίλων. Γιατί με το που αρχίσει η Knock-Out φάση τότε όλοι οι αγώνες θ' αρχίζουν στις 22.00.\nΤο format του Champions League\nΝαι η αλλαγή της ώρας είναι αυτή που μας θα ξενίσει περισσότερο. Ομως η σημαντικότερη αλλαγή στο Champions League είναι το format. Οι αλλαγές δηλαδή που αποφάσισαν οι... ισχυροί για να δημιουργήσουν ουσιαστικά ένα «κλειστό» τουρνουά τρομερά υψηλών απαιτήσεων.\nΚαι λέμε «κλειστό» γιατί από φέτος και για την επόμενη πενταετία (υπήρξε ήδη συμφωνία και για την τριετία 2021-14) οι 26 από τις 32 θέσεις του Champions League θα είναι... καθορισμένες.\nΓια την ακρίβεια θα είναι:\nΟι τέσσερις πρώτοι των πρώτων τεσσάρων ομοσπονδιών (Ισπανία, Γερμανία, Αγγλία, Ιταλία για φέτος)\nΟι δύο πρώτοι των ομοσπονδιών που βρίσκονται στην 5η και 6η θέση (Γαλλία και Ρωσία για φέτος)\nΟι πρωταθλητές από τις ομοσπονδίες που βρίσκονται από την 7η έως και την 10η θέση (Πορτογαλία, Ουκρανία, Βέλγιο, Τουρκία για φέτος)\nΦέτος έβαλε και η Τσεχία απευθείας ομάδα στο Champions League (την Βικτόρια Πλζεν) κι αυτό γιατί η κάτοχος του Champions League, Ρεάλ Μαδρίτης είχε κερδίσει εισιτήριο και μέσω του πρωταθλήματος με αποτέλεσμα το ένα επιπλέον εισιτήριο να πάει στην ομοσπονδία που βρίσκεται στην 11η θέση.\nΕπίσης φέτος η 5η ομοσπονδία (Γαλλία) έβαλε απευθείας ακόμα έναν εκπρόσωπό της μιας και η κάτοχος του Europa League, Ατλέτικο Μαδρίτης επίσης είχε κερδίσει εισιτήριο από την La Liga.\nΦυσικά η αλλαγή στην αυτόματη είσοδο των ομάδων στους ομίλους άλλαξε και την προκριματική φάση. Εκεί όπου πλέον δίνονται μόλις 6 εισιτήρια. Τέσσερα στο μονοπάτι των πρωταθλητών (φέτος η ΑΕΚ πήρε το ένα) και δύο από το μονοπάτι των μη πρωταθλητών (ο ΠΑΟΚ έφτασε μέχρι τα play off).\nΑυξηση επάθλων στις ομάδες με το συνολικό ποσό να φτάνει στα 1,95 δισ.\nΠως θα μοιραστεί το συνολικό ποσό της UEFA στο Champions League; Ενα ποσό που αυξήθηκε κι άλλο φέτος κι έφτασε στα 1,95 δισεκατομμύρια ευρώ! Δεν μιλάμε για εκατομμύρια αλλά για δισεκατομμύρια... Από φέτος λοιπόν η UEFA θα χωρίσει αυτό το ποσό σε 4 διαφορετικές κατηγορίες και όχι σε τρεις όπως ήταν τα προηγούμενα.\nΓια τις ομάδες των ομίλων θα δοθούν 1,95 δις εκατομμύρια (επιπλέον 30 εκατομμύρια πήγαν στις έξι ομάδες που αποκλείστηκαν από τα play off του Champions League. Πέντε εκατομμύρια για την κάθε μία).\nΗ τεράστια διαφορά λοιπόν είναι η μείωση του Market Pool. Από το 40% στο 15%. (Στην φωτό το πως μοιράζεται το Market Pool στις ομάδες)\nAυτές είναι όλες οι αλλαγές που πρέπει να ξέρετε για το φετινό Champions League. Ηχεία στο τέρμα για ν' ακούσετε τον ύμνο, ετοιμάστε τα delivery και είστε έτοιμοι για την έναρξη της μεγαλύτερης διασυλλογικής διοργανώσης στον κόσμο.


Ημερομηνία 21 Ιουν 2018, 23:42\nΔημοσιεύτηκε: 15 Φεβ 2011, 22:57\nεπισης θελω να ρωτησω κατι ακομα... η αστρονομια 2.. ευκολο η δυσκολο? πρεπει να εχεις παρει την 1? και γενικα εχει ασκησεις η ειναι πιο θεωρητικο? να το προτιμησω απο δυναμικη -συνοπτικη?\nΔημοσιεύτηκε: 15 Φεβ 2011, 23:02\nΝαι η Πληροφορική 2 είναι μόνο 3 ώρες!\nΔημοσιεύτηκε: 15 Φεβ 2011, 23:13\nόχι η αστρονομία 2 δεν προϋποθέτει να χεις πάρει την 1. Ναι είναι λίγο θεωρητική, ασκήσεις? να χε 2-3 και να έπεσε 1 όταν το έδωσα κάτι τέτοιο. Εγώ την προτίμησα απο δυναμική-συνοπτική γιατί προτιμώ πλανήτες, ήλιους κτλ από μετεωρολογίες.\nΔημοσιεύτηκε: 15 Φεβ 2011, 23:25\nκαλο ακουγεται! κ εγω το προτιμω.. περνιεται δηλαδη?\nΔημοσιεύτηκε: 15 Φεβ 2011, 23:37\nΈτσι πιστεύω. Εγω το ψιλοπαρακολουθουσα(γύρω στο 50% των παραδοσεων είχα πάει) και το πέρασα(με 5) όχι με πολύ διάβασμα\nΔημοσιεύτηκε: 15 Φεβ 2011, 23:41\nευχαριστωωω! τωρα μενει να βολευουν οι ωρες..\nΔημοσιεύτηκε: 15 Φεβ 2011, 23:52\nγενικη φυσικη προτεινεις για δφ ή δυναμικη συνοπτικη ή αστρονομια 2 ??\nΓια κοίτα την Μηχανική 2 Βλαχάκης.\nΕίναι ενδιαφέρουσα.. + Αστρονομία 2, δεν βάζουνε εύκολα βαθμούς και δεν είναι και τόσο εύκολη. Προσωπική άποψη..\nΔημοσιεύτηκε: 16 Φεβ 2011, 00:29\nΣτην Διαφορική Γεωμετρία πάλι ίδια ψηφία ορισμένοι καθηγητές;\nΔημοσιεύτηκε: 16 Φεβ 2011, 00:44\nδιαφορικες εξισωσεις ποιον προτεινετε για παρακολουθηση ?? καλογερο-γρισπο η στρατη ??\nο γρισπος καλος ?\nεπισης οι πιθανοτητες ΙΙ πεφτουν πανω στην θεωρια αριθμων....Pfff\nΚοίτα να ξέρεις οτι σε μάθημα του Καλογερόπουλου,στα πιο πολλά μαθήματα θα σου κάνει Ο Δάσιος...Εγώ σου συνηστώ Καλογερόπουλο,συνήθως οτι κάνει το βάζει και στο τέλος\nΔημοσιεύτηκε: 16 Φεβ 2011, 00:49\nδεν εισαι 6,7,8 ε??? (σπαμ)\nΔημοσιεύτηκε: 16 Φεβ 2011, 05:36\nDuffy Duck έγραψε:\nποιος δασιος ?? ο γρισπος ειναι μαζι με τον καλογεροπουλο....φανταζομαι θα μπαινει ποτε ο ενας ποτε ο αλλος\nΔημοσιεύτηκε: 16 Φεβ 2011, 09:48\nΔημοσιεύτηκε: 16 Φεβ 2011, 10:01\nΕγγραφή: 31 Ιαν 2011, 19:13\nΟ Δάσιος είναι βοηθός του Καλογερόπουλου.(Νομίζω)Ή κάτι τέτοιο τελοσπάντων.\nΔημοσιεύτηκε: 16 Φεβ 2011, 23:31\nΕγγραφή: 07 Νοέμ 2008, 21:37\nΒρε παιδιά, για γραμμική 2 υπάρχει κάποια καλή πρόταση από άποψη καθηγητή?????\nΔημοσιεύτηκε: 16 Φεβ 2011, 23:37\nΚοίτα, μιας και το μάθημα το έχει αναλάβει ο Καλογερόπουλος με το Γρίσπο το μόνο σίγουρο είναι πως θα γίνεται ΟΥΣΙΑΣΤΙΚΑ απο το Γρίσπο και τον Δασιο... Ο Γρίσπος για θεωρία και ο Δάσιος για τις ασκήσεις... Θα μοιραστούν οι ώρες τους μέσα στη πρώτη εβδομάδα... Από εκεί και πέρα ο Καλογερόπουλος θα εμφανιστεί σε κανα 2-3 μαθήματα να κάνει κάποια θεωρητικά απο τα οποία θα βαλει και ένα θέμα.... Τουλάχιστον αυτή ηταν η νοοτροπία του μαθήματος μέχρι πέρσυ....


Scripta Πτερόεντα: Πέθανε ο Κερκυραίος πεζογράφος Νίκος Α. Καββαδίας\nΠέθανε ο Κερκυραίος πεζογράφος Νίκος Α. Καββαδίας\nΣτα 74 του χρόνια έφυγε ο γνωστός πεζογράφος.\nΤην τελευταία του πνοή άφησε την Παρασκευή σε ηλικία 74 χρόνων, στην Αθήνα, ο πεζογράφος Νίκος Α. Καββαδίας.\nΓεννήθηκε το 1938 στην Κέρκυρα, όπου τέλειωσε το δημοτικό σχολείο και το γυμνάσιο. Σπούδασε ιατρική στη Θεσσαλονίκη, φοίτησε στην Ανωτέρα Σχολή Πολέμου και υπηρέτησε σε στρατιωτικές μονάδες, σε νοσοκομεία και στο Κέντρο Βιολογικών Ερευνών του Στρατού. Έγραψε διηγήματα, νουβέλες, μυθιστορήματα, δοκίμια, βιβλιοκριτικά σημειώματα και μελέτες, μεταξύ άλλων, για τον λογοτέχνη Κωνσταντίνο Θεοτόκη. Ήταν στενός συνεργάτης του κερκυραϊκού λογοτεχνικού περιοδικού «Πόρφυρας».\nΕξέδωσε τα μυθιστορήματα «Δάφνη» (1990), «Φόβος κι ελπίδα» (1991), «Πτήση στο λευκό» (1993), «Τριεστίνα» (2003) και «Θα σας τηλεφωνώ» (2004). Επίσης, εξέδωσε τη συλλογή διηγημάτων «Το στοιχειό στο φύτεμα» (1998) και τις νουβέλες «Η πρώτη μέρα» (1995) και «Το ξαφνικό» (1996).\nΑναρτήθηκε από Eleni N. Andreou στις 1:58 μ.μ.


Roll Up Piano Iword 49 Keys Rainbow - Πληκτρα-synthesizer (MSC.100190)\nΑρχική > Μουσικά όργανα > Πλήκτρα > ROLL UP PIANO IWORD 49 KEYS RAINBOW\nTo E-shop.gr σε συνεργασία με το Mathemousiki.gr σας παρουσιάζουν το Roll Up Piano 49 πλήκτρων από την IWord. Το Roll up piano είναι ιδανικό ώστε να μπορείτε να παίξετε μουσική όπως και αν βρίσκεστε, καθώς μπορεί να σας προσφέρει μέχρι και 12 ώρες συνεχούς παιξίματος σε λειτουργία με μπαταρία. Διαθέτει σχεδιασμό Roll up και κλαβιέ 49 έγχρωμων πλήκτρων, τα οποία είναι κατασκευασμένα από ανθεκτικό και μη τοξικό καουτσούκ. To ΙWord 49 keys διαθέτει 8 διαφορετικούς ήχους καθώς και 6 τραγούδια demo και το κάνει ιδανικό για παιδιά αλλά και αρχάριους που θέλουν να μπουν στον μαγικό κόσμο της μουσικής. Διαθέτει ενσωματωμένο ηχείο, καθώς και υποδοχή ακουστικών, ώστε να μπορείτε να παίξετε σε χώρους που έχει θόρυβο ή να μελετήσετε χωρίς να ενοχλείτε τους γύρω σας. Το IWord 49 Keys ενσωματώνει είσοδο τροφοδοσίας USB, ώστε να μπορείτε να το φορτίσετε εύκολα ακόμα και από τον υπολογιστή σας.\nΑριθμός πλήκτρων 25 32 37 44 49 61 76\nROLL UP PIANO IWORD 49 KEYS RAINBOW (MSC.100190)\nROLL UP PIANO IWORD 49 KEYS RAINBOW MSC.100190 IWORD IWORD ΠΛΗΚΤΡΑ-SYNTHESIZER ROLL UP PIANO IWORD 49 KEYS RAINBOW


– Οι Πραγματικοί επί των Ρητών | Προβλήματα Μαθηματικών\n– Οι Πραγματικοί επί των Ρητών\nFiled under: Λυμένα Προβλήματα,Με υπόδειξη — Themis Mitsis @ 10:59 μμ\nΘεωρήστε το σαν διανυσματικό χώρο επί του . Δηλαδή τα «διανύσματα» είναι πραγματικοί αριθμοί, αλλά τα «βαθμωτά» ρητοί. Δείξτε ότι στον χώρο αυτό υπάρχουν γραμμικές απεικονίσεις οι οποίες δεν είναι συνεχείς.\nΜην προσπαθήσετε να «κατασκευάσετε» μια τέτοια απεικόνιση. Χρησιμοποιήστε τα εξής γνωστά από τη Γραμμική Άλγεβρα:\n1. Κάθε σύνολο γραμμικά ανεξάρτητων στοιχείων επεκτείνεται σε μια βάση.\n2. Κάθε γραμμική απεικόνιση καθορίζεται από τις τιμές της πάνω στα στοιχεία μιας βάσης.\nΣχόλιο από Themis Mitsis — Μαΐου 12, 2008 @ 11:18 μμ\nΑνεξάρτητα από την παραπάνω υπόδειξη, το πρόβλημα αυτό δεν είναι τόσο αθώο όσο δείχνει. Αποδεικνύεται (δεν χρειάζεται φυσικά να το αποδείξετε) ότι μια τέτοια απεικόνιση δεν είναι, όπως λέμε στη Θεωρία Μέτρου, Lebesgue μετρήσιμη. Αν δεν ξέρετε Θεωρία Μέτρου μπορείτε να αρκεστείτε στο ότι ένα μη μετρήσιμο αντικείμενο (συνάρτηση ή σύνολο) είναι κάτι ανώμαλο πέρα από κάθε φαντασία. Για παράδειγμα, το παράδοξο Banach-Tarski λέει ότι στον 3-διάστατο Ευκλείδειο χώρο, είναι δυνατό να κόψετε τη μοναδιαία μπάλα σε πεπερασμένο πλήθος μη μετρήσιμα κομμάτια, να τα μετακινήσετε και στη συνέχεια να τα ξαναενώσετε και να πάρετε ΔΥΟ μοναδιαίες μπάλες! Για μια στοιχειώδη παρουσίαση αυτού του παραδόξου δείτε:\nKarl Stromberg, The Banach-Tarski paradox, Amer. Math. Monthly 86 (1979), no. 3, 151–161.\nΣχόλιο από Themis Mitsis — Μαΐου 13, 2008 @ 12:37 πμ\nΕλπίζω να μη γράφω χαζομάρες…\nΘεωρώ μια βάση και την απεικόνιση που σε κάθε στοιχείο του δίνει τον (ρητό) συντελεστή ενός συγκεκριμένου στοιχείου της βάσης (πχ. ), στο ανάπτυγμα με το οποίο εκφράζεται το συγκεκριμένο στοιχείο στη βάση.\nΘεωρώ μια ακολουθία ρητών η οποία τείνει σε έναν άρρητο . Έστω\nΑν ήταν συνεχής θα έπρεπε όμως η συνάρτηση δεν παίρνει τιμές στους άρρητους.\nΣχόλιο από halifaxpier — Μαΐου 13, 2008 @ 1:36 πμ\nΧμμ, είναι λίγο δύσκολο καταρχήν να υπάρχει αριθμήσιμη βάση των πραγματικών πάνω από τους ρητούς, έτσι δεν είναι;\nΑυτό που μπορείς να κάνεις είναι να πάρεις μια γραμμική συνάρτηση και να δεις τι κάνει στους ρητούς, καταρχήν. Λόγω της f(ax)=af(x) για ρητό a, έπεται ότι περιορισμένη στους ρητούς, η f(x) έχει τη μορφή ax, όποια και αν είναι η επέκτασή της στους υπόλοιπους πραγματικούς. Όμως αν η f ήταν συνεχής, το f(x) = ax θα ίσχυε για κάθε πραγματικό αριθμό. Μπορείς να διαλέξεις το f(1) και το f(π) ανεξάρτητα το ένα από το άλλο;\nΣχόλιο από ikonst — Μαΐου 13, 2008 @ 2:09 πμ\nΗ απόδειξη του Halifaxpier είναι απόλυτα σωστή.\nΑπλά, για να είμαστε τυπικά σωστοί πρέπει να πούμε ότι ο χώρος αυτός δεν μπορεί να έχει αριθμήσιμη βάση. Αυτό όμως δεν έχει καμία επίδραση στην απόδειξη.\nΣχόλιο από Themis Mitsis — Μαΐου 13, 2008 @ 2:19 πμ\nΔεν τη διάβασα την απόδειξη, απλά παρατήρησα ότι ο χώρος δεν είχε αριθμήσιμη βάση. Τώρα που τη διαβάζω βλέπω ότι ουσιαστικά το παιδί κάνει το ίδιο που έγραψα κι εγώ, απλά με λίγο διαφορετικό τρόπο.\nΣχόλιο από ikonst — Μαΐου 13, 2008 @ 3:17 πμ\nΣτο 1ο σχολιο εννοειτε οτι μια τετοια απεικονιση θα ειναι ή συνεχης ή μη μετρησιμη;\nΣχόλιο από partalopoulo — Ιουνίου 17, 2009 @ 9:11 πμ\nΑκριβώς. Γραμμική επί των ρητών σημαίνει ότι ικανοποιεί την συναρτησιακή εξίσωση τού Cauchy.\nΑν τώρα μια τέτοια συνάρτηση είναι μετρήσιμη τότε είναι κατ’ ανάγκη γραμμική με τη συνηθισμένη έννοια.\nΣχόλιο από Themis Mitsis — Ιουνίου 17, 2009 @ 10:44 πμ\nΘέμη, υπάρχει μετρήσιμη βάση (κατά Lebesque). Παίρνουμε το σύνολο του Cantor C και βλέπουμε ότι το C+C περιέχει το [0,1]. Άρα το C είναι παράγον σύνολο και άρα (θεώρημα) περιέχει μια βάση. Αυτή η βάση θα έχει σίγουρα μέτρο Lebesque 0 αφού το C έχει μέτρο 0 αλλά δεν θα είναι απαραίτητα Borel. Φαντάζομαι δεν μπορεί να υπάρχει βάση που να είναι Borel αλλά δεν βλέπω προς το παρόν πως να το δείξω.\nΣχόλιο από Δημήτρης — Ιουνίου 17, 2009 @ 1:00 μμ\nΜια συνάρτηση πάντως η οποία είναι γραμμική επί των ρητών είτε είναι γραμμική επί των πραγματικών είτε είναι μη-μετρήσιμη.\nΑναφέρομαι στην μετρησιμότητα τής συνάρτησης, όχι τής βάσης.\nΣχόλιο από Themis Mitsis — Ιουνίου 17, 2009 @ 2:39 μμ\nΩχ, ναι! Έχεις δίκιο. Άλλα διάβασα και άλλα κατάλαβα. Το ερώτημα όμως για το αν η βάση μπορεί να είναι Borel φαίνεται ενδιαφέρον. Αν ισχύει ότι για Α,Β Borel τότε A+B Borel τότε νομίζω μπορώ να δείξω ότι η βάση δεν είναι Borel. Αλλά δεν ξέρω πως να δείξω το πιο πάνω.\nΣχόλιο από Δημήτρης — Ιουνίου 17, 2009 @ 4:55 μμ\nΤο αλγεβρικό άθροισμα δυο συνόλων Borel μπορεί να μην είναι Borel. Ένα παράδειγμα βρίσκεται στο:\nJ. Cichon, A. Jasinski, «A note on algebraic sums of subsets of the real line»\nReal Anal. Exchange 28 (2002/2003), no. 2, 493-499.\nΤα δυο σύνολα είναι μάλιστα .\nΣχόλιο από Themis Mitsis — Ιουνίου 17, 2009 @ 9:59 μμ\nΕυχαριστώ. Θα το κοιτάξω. Το ότι τα σύνολα είναι δεν είναι περίεργο επειδή αν Α,Β Borel, τότε το Α+Β είναι αριθμήσιμη ένωση συνόλων της μορφής όπου τα και είναι\nΣχόλιο από Δημήτρης — Ιουνίου 18, 2009 @ 11:57 πμ